open-index/open-wikipedia-markdown huggingface dataset:
മുണ്ടയ്ക്കൽ

കേരളത്തിൽ കൊല്ലം ജില്ലയിലുള്ള ഒരു ജനവാസമേഖലയും വ്യവസായ കേന്ദ്രവുമാണ് **മുണ്ടയ്ക്കൽ**. കൊല്ലത്തെ ഡൗൺടൗണിനു സമീപമാണ് ഇത് സ്ഥിതിചെയ്യുന്നത്. ഇവിടുത്തെ കടൽത്തീരം കാണുവാൻ ധാരാളം വിനോദസഞ്ചാരികളെത്തുന്നു. എല്ലാവർഷവും കർക്കിടക വാവ് നാളിൽ പിതൃക്കൾക്ക് ബലിയർപ്പിക്കുന്നതിനായി ആയിരക്കണക്കിനാളുകൾ മുണ്ടയ്ക്കൽ കടൽത്തീരത്ത് (പിള്ള മുക്ക്) എത്താറുണ്ട്.

## പ്രാധാന്യം
കൊല്ലം നഗരത്തിലെ പല വിനോദസഞ്ചാരകേന്ദ്രങ്ങളും സ്ഥാപനങ്ങളും മുണ്ടയ്ക്കലിനു സമീപം സ്ഥിതിചെയ്യുന്നു. മുണ്ടയ്ക്കൽ കടൽത്തീരം, കാഷ്യു എക്സ്പോർട്ട് പ്രൊമോഷൻ കൗൺസിൽ ഓഫ് ഇന്ത്യ (സി.ഇ.പി.സി.), കേരള സ്റ്റേറ്റ് കാഷ്യു ഡെവലപ്മെന്റ് കോർപ്പറേഷൻ ലിമിറ്റഡ് (കെ.എസ്.സി.ഡി.സി.), സിഡ്കോ ഇൻഡസ്ട്രിയൽ എസ്റ്റേറ്റ്, റോ മെറ്റീരിയൽ ഡിപ്പോ എന്നിവയാണ് മുണ്ടയ്ക്കലിലെ പ്രധാന ആകർഷണങ്ങൾ.

## കേരള സ്റ്റേറ്റ് കാഷ്യു ഡെവലപ്മെന്റ് കോർപ്പറേഷൻ ലിമിറ്റഡ്
പ്രധാന ലേഖനം: കേരള സംസ്ഥാന കശുവണ്ടി വികസന കോർപ്പറേഷൻ ലിമിറ്റഡ്

കശുവണ്ടി വ്യവസായ രംഗത്തു പ്രവർത്തിക്കുന്ന പ്രധാന സ്ഥാനമാണ് കേരള സ്റ്റേറ്റ് കാഷ്യു ഡെവലപ്മെന്റ് കോർപ്പറേഷൻ ലിമിറ്റഡ്. കശുവണ്ടി തൊഴിലാളികൾക്ക് തൊഴിൽ, ശമ്പളം, ആനുകൂല്യങ്ങൾ എന്നിവ ഉറപ്പുവരുത്തുക എന്ന ലക്ഷ്യത്തോടെയാണ് ഇത് പ്രവർത്തിക്കുന്നത്. ഇതിന്റെ ആസ്ഥാനമന്ദിരം മുണ്ടയ്ക്കലിലെ കാഷ്യു ഹൗസാണ്. 1969 ജൂലൈയിൽ സ്ഥാപിതമായ ഈ കോർപ്പറേഷൻ കേരള സർക്കാർ ഉടമസ്ഥതയിൽ 1971 മുതൽ പ്രവർത്തിച്ചുതുടങ്ങി. ഈ സ്ഥാപനത്തിന് ഏകദേശം 250 കോടി ടേൺ ഓവറുണ്ട്.

## കാഷ്യു എക്സ്പോർട്ട് പ്രൊമോഷൻ കൗൺസിൽ ഓഫ് ഇന്ത്യ

വിദേശരാജ്യങ്ങളിലേക്കു കശുവണ്ടി കയറ്റുമതി ചെയ്യുന്നതിനും മറ്റുമായി 1955-ൽ കേന്ദ്രസർക്കാർ ആരംഭിച്ച കാഷ്യു എക്സ്പോർട്ട് പ്രൊമോഷൻ കൗൺസിൽ ഓഫ് ഇന്ത്യയുടെ ആസ്ഥാനവും മുണ്ടയ്ക്കലാണ് സ്ഥിതിചെയ്യുന്നത്. കശുവണ്ടിയുടെ ഗുണനിലവാരം ഉറപ്പുവരുത്തുക, കയറ്റുമതിയും ഇറക്കുമതിയും നിയന്ത്രിക്കുക എന്നിവയാണ് ഈ സ്ഥാപനത്തിന്റെ ചുമതലകൾ.

## മുണ്ടയ്ക്കൽ കടൽത്തീരം
കൊല്ലം നഗരത്തിലെ ഒരു പ്രധാന കടൽത്തീരമാണ് മുണ്ടയ്ക്കലിൽ സ്ഥിതിചെയ്യുന്നത്. ചിന്നക്കടയിൽ നിന്ന് 3 കിലോമീറ്റർ അകലെയുള്ള ഈ കടൽത്തീരത്തു വച്ച് എല്ലാവർഷവും കർക്കിടകവാവു ബലിയർപ്പണം നടക്കാറുണ്ട്. കേരളത്തിൽ വിനോദസഞ്ചാരമേഖലയുടെ പുരോഗതി നിർണ്ണയിക്കുന്ന 25 പ്രധാന ബീച്ചുകളിലൊന്നാണ് *മുണ്ടയ്ക്കൽ കടൽത്തീരം*.

## മുണ്ടയ്ക്കൽ ഇൻഡസ്ട്രിയൽ എസ്റ്റേറ്റ്
ചെറുകിട വ്യവസായങ്ങൾ പ്രോത്സാഹിപ്പിക്കുന്നതിനുള്ള കേരള സർക്കാർ ഏജൻസിയായ സിഡ്കോയുടെ ഒരു ഇൻഡസ്ട്രിയൽ എസ്റ്റേറ്റ് മുണ്ടയ്ക്കലിൽ പ്രവർത്തിക്കുന്നുണ്ട്.

## അർബൻ പ്രൈമറി ഹെൽത്ത് സെന്റർ
2014-ൽ ആരംഭിച്ച നാഷണൽ അർബൻ ഹെൽത്ത് മിഷന്റെ ഭാഗമായുള്ള ഒരു ആരോഗ്യകേന്ദ്രം മുണ്ടയ്ക്കലിലെ തുമ്പറ ക്ഷേത്രത്തിനു സമീപം പ്രവർത്തിക്കുന്നുണ്ട്.
## ആരാധനാലയങ്ങൾ
*തുമ്പറ ഭഗവതിക്ഷേത്രം.
*മുണ്ടയ്ക്കൽ കൊണ്ടേത്ത് ശ്രീഭദ്രകാളീക്ഷേത്രം

## എത്തിച്ചേരുവാൻ
* കൊല്ലം റെയിൽവേസ്റ്റേഷൻ - 3.3&nbsp;കി.മീ.
* ആണ്ടാമുക്കം സിറ്റി ബസ് സ്റ്റാൻഡ് - 3.7&nbsp;കി.മീ.
* കെ.എസ്.ആർ.ടി.സി. ബസ് സ്റ്റേഷൻ, കൊല്ലം - 5&nbsp;കി.മീ.
* കൊല്ലം തുറമുഖം - 4.9&nbsp;കി.മീ.
* ചിന്നക്കട - 4.2&nbsp;കി.മീ.
* തങ്കശ്ശേരി - 5.5&nbsp;കി.മീ.
* പരവൂർ തീവണ്ടിനിലയം- 19.5&nbsp;കി.മീ.

## അവലംബം

## പുറംകണ്ണികൾ

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
പോളയത്തോട്

കേരളത്തിൽ കൊല്ലം ജില്ലയിൽ സ്ഥിതിചെയ്യുന്ന ഒരു പട്ടണമാണ് **പോളയത്തോട്**. പനവേൽ - കന്യാകുമാരി ദേശീയപാത 66-ൽ മാടൻനടയ്ക്കും എസ്.എൻ. കോളേജ് ജംഗ്ഷനുമിടയിൽ കപ്പലണ്ടിമുക്കിനടുത്തായിട്ടാണ് പോളയത്തോട് സ്ഥിതിചെയ്യുന്നത്. സംസ്ഥാനത്തു ഗതാഗതത്തിരക്ക് രൂക്ഷമായ സ്ഥലങ്ങളിലൊന്നായി പോളയത്തോടിനെ കണക്കാക്കുന്നു.

## പ്രാധാന്യം
കൊല്ലം ജില്ലയിൽ ഏറ്റവും കൂടുതൽ നഗരവൽക്കരിക്കപ്പെട്ട പ്രദേശങ്ങളിലൊന്നാണ് പോളയത്തോട്. ജില്ലയിലെ ഒരു പ്രധാനപ്പെട്ട പൊതുശ്മശാനം ഇവിടെ സ്ഥിതിചെയ്യുന്നുണ്ട്.പൊതുശ്മശാനത്തിനരികിലായി പോളയത്തോട് ചന്തയും സ്ഥിതിചെയ്യുന്നു. പോളയത്തോടിനു സമീപമുള്ള കപ്പലണ്ടി മുക്കിൽ നിന്നാരംഭിക്കുന്ന ആശ്രാമം ലിങ്ക് റോഡുവഴി സഞ്ചരിച്ചാൽ കടപ്പാക്കട, ആശ്രാമം, കൊല്ലം കെ.എസ്.ആർ.ടി.സി. ബസ് സ്റ്റാൻഡ് എന്നിവിടങ്ങളിൽ എത്തിച്ചേരാം. തട്ടാമല, പള്ളിമുക്ക്, മാടൻനട, മുണ്ടയ്ക്കൽ, പട്ടത്താനം, ചിന്നക്കട എന്നിവയാണ് പോളയത്തോടിനു സമീപമുള്ള പ്രധാന സ്ഥലങ്ങൾ. പട്ടത്താനത്തിനും പോളയത്തോടിനും ഇടയിലുള്ള സ്ഥലത്താണ് മലയാളം സിനിമാനടനായ മുകേഷ് താമസിക്കുന്നത്.

## പ്രധാന സ്ഥാപനങ്ങൾ
* ഇ.എസ്.ഐ. ഡിസ്പെൻസറി
* ശ്മശാനം
* കെ.എഫ്.സി.
* ഡൊമിനോസ് പ്ലാസ
* റീബോക്
* മാക്സ് ഫാഷൻ
* വെസ്റ്റ് സൈഡ്
* ഫാബ് ഇന്ത്യ
* വുഡ്ലാന്റ്
* ഐമാൾ
* പോളയത്തോട് ചന്ത

## എത്തിച്ചേരുവാൻ
* കൊല്ലം റെയിൽവേസ്റ്റേഷൻ - 2 കിലോമീറ്റർ
* ആണ്ടാമുക്കം സിറ്റി ബസ് സ്റ്റാൻഡ് - 2.7 കി.മീ.
* കെ.എസ്.ആർ.ടി.സി. ബസ് സ്റ്റേഷൻ, കൊല്ലം - 3 കി.മീ.
* കൊല്ലം തുറമുഖം - 5 കി.മീ.
* ചിന്നക്കട - 2.3 കി.മീ.
* തങ്കശ്ശേരി - 5.2 കി.മീ.

## അവലംബം

## പുറംകണ്ണികൾ

വർഗ്ഗം:കൊല്ലം ജില്ലയിലെ പട്ടണങ്ങൾ
തോപ്പിൽ കടവ്

കേരളത്തിൽ കൊല്ലം ജില്ലയിലുള്ള ഒരു പ്രദേശമാണ് **തോപ്പിൽ കടവ്**. അഷ്ടമുടിക്കായലിന്റെ തീരത്തുള്ള ഈ പ്രദേശം ഒരു വിനോദസഞ്ചാരകേന്ദ്രം കൂടിയാണ്. പോളയത്തോടിനു സമീപം കപ്പലണ്ടി മുക്കിൽ നിന്നാരംഭിക്കുന്ന ആശ്രാമം ലിങ്ക് റോഡ് തോപ്പിൽ കടവു വരെ ദീർഘിപ്പിക്കാൻ പദ്ധതിയുണ്ട്.

## പ്രാധാന്യം
കൊല്ലം ജില്ലയിൽ വികസനത്തിന്റെ പാതയിൽ മുന്നേറിക്കൊണ്ടിരിക്കുന്ന ഒരു വിനോദസഞ്ചാരകേന്ദ്രമാണ് തോപ്പില്കടവ്. അഷ്ടമുടിക്കായലിന്റെ സാന്നിദ്ധ്യം ഈ പ്രദേശത്തിന്റെ പ്രാധാന്യം വർദ്ധിപ്പിക്കുന്നു. ഇൻലാൻഡ് വാട്ടർവെയ്സ് അതോറിറ്റി ഓഫ് ഇന്ത്യ ഇവിടെ ഒരു ബോട്ട് യാർഡ് നിർമ്മിച്ചിട്ടുണ്ട്. ദേശീയ ജലപാത 3-ന്റെ നിർമ്മാണം പൂർത്തിയാകുന്നതോടെ തോപ്പിൽ കടവിൽ നിന്നും കേരളത്തിന്റെ വിവിധ ഭാഗങ്ങളിലേക്ക് ബോട്ട് സർവീസ് ആരംഭിക്കും. കപ്പലണ്ടി മുക്കിൽ നിന്നാരംഭിച്ച് കെ.എസ്.ആർ.ടി.സി. ബസ് സ്റ്റാൻഡിൽ അവസാനിക്കുന്ന ആശ്രാമം ലിങ്ക് റോഡ് തോപ്പിൽകടവ് വരെ ദീർഘിപ്പിക്കുന്ന പദ്ധതി പുരോഗമിക്കുന്നു. ഈ പാതയിൽ അഷ്ടമുടിക്കായലിന്റെയും കൊല്ലം കനാലിന്റെയും സംഗമസ്ഥാനത്ത് ഒരു പാലവും നിർമ്മിക്കുന്നുണ്ട്. പണി പൂർത്തിയാകുന്നതോടെ തോപ്പിൽകടവിലേക്ക് കൂടുതൽ സന്ദർശകരെത്തുമെന്ന് പ്രതീക്ഷിക്കുന്നു. കൊല്ലത്തെ ആർട്ട് ഓഫ് ലിവിങ് സെന്റർ തോപ്പിൽ കടവിലാണ് സ്ഥിതിചെയ്യുന്നത്.

## എത്തിച്ചേരുവാൻ
* കൊല്ലം റെയിൽവേസ്റ്റേഷൻ - 5.2 കി.മീ.
* ആണ്ടാമുക്കം സിറ്റി ബസ് സ്റ്റാൻഡ് - 4.3 കി.മീ.
* കെ.എസ്.ആർ.ടി.സി. ബസ് സ്റ്റേഷൻ, കൊല്ലം - 1.7 കി.മീ.
* കൊല്ലം തുറമുഖം - 2.2 കി.മീ.
* ചിന്നക്കട - 3.2 കി.മീ.
* പരവൂർ - 26 കി.മീ.

## അവലംബം

വർഗ്ഗം:കൊല്ലം ജില്ലയിലെ പട്ടണങ്ങൾ
ആധുനികയുദ്ധമുറ

ഒന്നാം ലോകമഹാസത്തിനിടെ രണ്ടാം ലോകമഹായുദ്ധത്തിനുശേഷവും ശേഷവും ഉപയോഗത്തിലുണ്ടായിരുന്ന ധാരണകളും രീതികളും സൈനിക സാങ്കേതികവിദ്യകളും ഉപയോഗിച്ച് യുദ്ധം നടത്തുകയാണ് ആധുനിക യുദ്ധം. ഈ ആശയങ്ങളും രീതികളും 19-ഉം 20-ാം നൂറ്റാണ്ടിലെ മുൻകാല മുൻഗാമികളുടെ സങ്കീർണ രൂപങ്ങളായവയാണ്, വളരെ വിപുലമായ വിവര സാങ്കേതിക വിദ്യയുടെ വ്യാപകമായ ഉപയോഗം കാരണം, യുദ്ധതന്ത്രത്തിന്റെ ലക്ഷ്യത്തെ നിലനിർത്താൻ പോരാടുന്നവർ ആധുനികവൽക്കരിക്കണം. രണ്ടാം ലോകമഹായുദ്ധത്തിനു ശേഷം ഫ്രഞ്ച് വിപ്ലവ യുദ്ധം നടന്ന രണ്ടാം ലോകമഹായുദ്ധം മുതൽ അന്താരാഷ്ട്ര വിപ്ളവങ്ങൾ വരെ യുദ്ധമുന്നണി കരുതിയിരുന്നുവെങ്കിലും യുദ്ധത്തെ പ്രതിരോധിക്കാൻ സംഘടിതമായ സംഘടിത ശേഷി തകർക്കാൻ തയാറുള്ള എല്ലാ വിഭവങ്ങളെയും യുദ്ധത്തിൽ വിഭജിക്കുകയില്ല. . യുദ്ധനയത്തിന്റെ ഒരു രൂപമെന്ന നിലയിൽ ഒരു നൂറ്റാണ്ടിലേറെയായി ഉപയോഗത്തിലുണ്ടായിരുന്ന മൊത്തം യുദ്ധത്തിന്റെ പ്രാധാന്യം, അടവുപരമായ, പ്രവർത്തനപരവും, തന്ത്രപ്രധാനമായ യുദ്ധത്തെക്കുറിച്ചും കൂടുതൽ ബോധവൽക്കരണത്തോടെയാണ് മാറ്റിയിട്ടുള്ളത്.
യുദ്ധത്തിൽ ഏർപ്പെടാനുള്ള ശത്രുവിന്റെ കഴിവുകൾ നശിപ്പിക്കുന്നതിനുള്ള ലക്ഷ്യത്തോടെ, ആധുനികകാലത്ത് യുദ്ധം സിവിലിയൻമാരെയും സിവിലിയൻ ഇൻഫ്രാസ്ട്രക്ചറേയും ഉൾപ്പെടുത്തുന്നു. പൊതുജനങ്ങളുടെ ലക്ഷ്യം രണ്ട് വ്യത്യസ്ത സിദ്ധാന്തങ്ങളിൽ നിന്നും വികസിപ്പിച്ചെടുത്തു. ആദ്യത്തെ സിദ്ധാന്തം വേണ്ടത്ര സാധാരണക്കാർ കൊല്ലപ്പെട്ടു, ഫാക്ടറികൾ പ്രവർത്തിക്കാനായില്ല. രണ്ടാമത്തെ സിദ്ധാന്തം സിവിലിയന്മാർ കൊല്ലപ്പെട്ടാൽ, ശത്രു അത് വളരെ നിരാശാജനകമാണ്. കൂടുതൽ യുദ്ധത്തിനുളള ശേഷിക്ക് അത് സാധ്യമാവില്ല എന്നാണ്. പക്ഷേ, യുണിസെഫ് റിപ്പോർട്ട് പ്രകാരം, 1900-നും 2000-നും ഇടയ്ക്ക് സിവിലിയൻ മരണങ്ങൾ 20 ശതമാനമായി കുറഞ്ഞുവെന്നാണ് 1990 കളിൽ ആരംഭിച്ച യുദ്ധങ്ങളിൽ 5 ശതമാനം മരണവും.
അണു ആയുധങ്ങളുടെ കണ്ടുപിടിത്തത്തോടെ, പൂർണ്ണമായ തോതിലുള്ള യുദ്ധത്തിന്റെ ആശയം ആഗോള ഉന്മൂലനം എന്ന ആശയം വഹിക്കുന്നുണ്ട്. രണ്ടാമത് മുതൽ തന്നെ ഇത്തരം വെല്ലുവിളികൾ "കുറഞ്ഞ തീവ്രത" വിരുദ്ധതയാണ്, ഇപ്പോൾ പരമ്പരാഗത ആയുധങ്ങൾ ഇപ്പോൾ ഉപയോഗിക്കുന്നത് "പരമ്പരാഗത ആയുധങ്ങൾ" എന്നാണ്. സാധാരണയായി അസമമായ യുദ്ധതന്ത്രങ്ങൾ ഉപയോഗിക്കുകയും ഇൻറലിജൻസിൻറെ ഉപയോഗങ്ങൾ ഉപയോഗിക്കുകയും ചെയ്യുന്നു.
അടുത്തിടെ, യുഎസ് ഡിപ്പാർട്ട്മെന്റ് ഓഫ് ഡിഫെൻസ് ഡിപ്പാർട്ട്മെന്റ് ബൈറ്റീസ്സ്പേസ് എന്ന ആശയം എല്ലാ പ്രധാന ഘടകങ്ങളുടെയും ഇന്റഗ്രേറ്റഡ് ഇൻഫർമേഷൻ മാനേജ്മെന്റായി അവതരിപ്പിച്ചു. അത് പ്രവർത്തന, സൈനിക, വ്യോമ, ഭൂമി, സമുദ്രം, സ്ഥലം എന്നിവയുൾപ്പെടെയുള്ള സൈനിക പ്രവർത്തനങ്ങൾക്കായി സൈനിക സേനയുടെ പ്രതിരോധ പ്രവർത്തനങ്ങൾ ബാധിച്ചു. പോരാട്ടശക്തി വിജയകരമായി പ്രയോഗിച്ച്, ശക്തി സംരക്ഷിക്കുക, അല്ലെങ്കിൽ ദൗത്യം പൂർത്തിയാക്കുക, മനസ്സിലാക്കേണ്ടത് പരിസ്ഥിതി, ഘടകങ്ങൾ, വ്യവസ്ഥകൾ എന്നിവ ഉൾപ്പെടുന്നു. ശത്രുക്കളും സൗഹൃദവുമായ ശക്തികളും ഇതിൽ ഉൾപ്പെടുന്നു. പ്രവർത്തന മേഖലകളിലും താൽപര്യമുള്ള പ്രദേശങ്ങളിലും ഉള്ള സൗകര്യങ്ങൾ, കാലാവസ്ഥ, ഭൂപ്രദേശം.

വർഗ്ഗം:പുതുമുഖലേഖനം
കേരളത്തിലെ പൊതുവിദ്യാലയങ്ങളിലെ പാചകത്തൊഴിലാളികൾ

കേരളത്തിലെ പൊതുവിദ്യാലയങ്ങളിലെ കുട്ടികൾക്ക് ഉച്ച്ഭക്ഷണം തയ്യാറാക്കി നൽകുന്നതിനു ദിവസക്കൂലി അടിസ്ഥാനത്തിൽ ജോലിചെയ്യുന്നവരാണ്, കേരളത്തിലെ പൊതുവിദ്യാലയങ്ങളിലെ പാചകത്തൊഴിലാളികൾ. ഇവരെ സ്കൂളിന്റെ സ്റ്റാഫ് ആയി പരിഗണിച്ചിട്ടില്ല. 2012ൽ 13032 പാചകത്തൊഴിലാളികൾ പൊതുവിദ്യാലയങ്ങളിൽ ജോലിചെയ്തുവരുന്നുണ്ട്. 07. 11. 2012 മുതൽ ഇവരുടെ സർക്കാർ നിശ്ചയിച്ച വേതനം ദിവസം 150 രൂപയായിരുന്നു. 2017ൽ ഇത് 400 രൂപയാക്കി.  നേരത്തെ 150 വിദ്യാർഥികൾ ഉണ്ടെങ്കിൽ 350 രൂപയും കൂടുതലുള്ള ഓരോ വിദ്യാർഥിക്കുമായി 25 പൈസയുമാണ് പാചകക്കൂലിയായി നൽകിയത്.
## പാചകം ചെയ്യുന്നതിനുള്ള നിർദ്ദേശങ്ങൾ
ആഹാരം പാചകത്തൊഴിലാളി സർക്കാർ നിർദ്ദേശിച്ച പ്രകാരം, വൃത്തിയായി പാകം ചെയ്യുകയും വിതരണം ചെയ്യാനായി പാത്രത്തിലാക്കി അടച്ചു വയ്ക്കുകയും വേണം. അതിനുശേഷം സ്കൂളിലെ അദ്ധ്യപകർ കൂട്ടായി വേണം വിതരണം ചെയ്യാൻ.ഭക്ഷണം ഉണ്ടാക്കിയ പാത്രങ്ങൾ പാചകത്തൊഴിലാളി കഴുകി വൃത്തിയാക്കി വയ്ക്കണം. പാചകത്തൊഴിലാളി കയ്യുറ ധരിക്കണം. ഏപ്രണും ധരിക്കണം.  
## വേതനം നൽകുന്ന വിധം
സ്കൂളിൽ നൂൺ മീൽ കമ്മറ്റിയുണ്ട്. ഓരോ മാസവും സ്കൂളിൽ ആകെയുള്ള അദ്ധ്യന ദിനങ്ങൾ കണക്കാക്കുന്നു. ആ ദിനങ്ങളുടെ എണ്ണത്തെ തുക കൊണ്ടു ഗുണിച്ച് ആണ് ആ മാസം നലകാനുള്ള വേതനം കണക്കാക്കുന്നത്. തദ്ദേശസ്ഥാപനങ്ങളുടെ കണക്കുശീർഷകത്തിൽ നിന്നായിരുന്നു ഇതിനുവേണ്ട തുക നൽകിയിരുന്നത്.  വേനലവധിക്കാലത്ത് ഇവർക്ക് ശമ്പളമൊന്നുമില്ലായിരുന്നു. എന്നാൽ, ഈ വർഷം മുതൽ ഇവർക്ക് അവധിക്കാലത്ത് സമാശ്വാസമെന്ന നിലയിൽ ഒരു മാസം രണ്ടായിരം എന്ന കണക്കിൽ കൂലി നൽകിത്തുടങ്ങി. ഇവർക്ക് നൽകുന്ന കൂലി, ബാങ്കു വഴിയാണു നൽകുന്നത്. മുമ്പ് ഇതു പണമായി അനുവദിച്ചിരുന്നു.

## ഉച്ചഭക്ഷണത്തിനായി സർക്കാർ നൽകുന്നത്
ഒരു കുട്ടിക്ക് 8 രൂപാ നിരക്കിലാണ് സർക്കാർ സ്കൂളിൻ അനുവദിക്കുന്നത്. 150 കുട്ടികളിൽ കൂടുതലെങ്കിൽ കുട്ടിക്ക് 7 രൂപാ വചാണു നൽകുക. ആഴ്ചയിൽ, രണ്ടു ദിവസം മുട്ടയും ഒരു ദിവസം പാലും നൽകുന്നുണ്ട്. മുട്ട വേണ്ടാത്തവർക്ക് അതിനു തുല്യമായ മറ്റെന്തെങ്കിലും (പഴം മുതലായവ) നൽകണം. സർക്കാർ/എയ്ഡഡ് സ്‌കുളുകളിൽ പ്രീപ്രൈമറി മുതൽ എട്ടാം ക്ലാസുവരെയാണ് ഉച്ച ഭക്ഷണം നൽകുന്നത്. 2012ൽ ഒരു കുട്ടിക്ക് 6 രൂപ വച്ചായിരുന്നു ദിവസം അനുവദിച്ചിരുന്നത്. മുമ്പ് വിറകിനു തുക കണ്ടെത്തണമായിരുന്നു. ഇപ്പോൾ, സർക്കാർ, പാചകവാതകം നിർബന്ധിതമാക്കി. ഇതുവഴി, കുട്ടികളുടെയും പാചകത്തൊഴിലാളിയുടെയും ആരോഗ്യം സംരക്ഷിക്കാനായി. പച്ചക്കറികൾ സ്കൂളിലെ പച്ചക്കറിത്തോട്ടത്തിൽ നിന്നും ഉല്പാദിപ്പിക്കണമെന്നും നിർദ്ദേശിച്ചു. ഇതുവഴി, വിഴരഹിതമായ പച്ചക്കറികൾ കുട്ടികൾക്കു ലഭ്യമായി. കൃഷിവകുപ്പ് വേണ്ട പ്രോത്സാഹനം ഓരോ സ്കൂളിലും നൽകിവരുന്നുണ്ട്. ൧൨ കോടി രൂപയാണ് സ്കൂളുകളിൽ പച്ചക്കറി ഉത്പാദനത്തിനായി കൃഷിവകുപ്പ് ചിലവിടുന്നത്. 50 ലക്ഷം പച്ചക്കറിവിത്താണ് കൃഷിവകുപ്പ് വിതരണം ചെയ്തത്. 2500 സ്കൂളുകൾക്കായി 1 കോടി രൂപ അനുവദിച്ചു. പത്തു സെന്റ് ഭൂമിയെങ്കിലുമുള്ള സ്കൂളുകൾക്ക് 4000 രൂപയാണു ധനസഹായം. കൂടാതെ, കൃഷിവകുപ്പിന്റെ ഉദ്യോഗസ്ഥാർ വേണ്ട സഹായം നൽകും. കൃഷി പരിശീലനത്തിനായി സ്കൂളിലെ പരിസ്ഥിതി ക്ലബ്ബിനു 1000 രൂപ നൽകുന്നു. കിണറുകൾ ഇല്ലാത്ത സ്കൂളിൽ കിണറു കുഴിക്കാനായി 10,000 രൂപയും നൽകുന്നുണ്ട്. മികച്ച കൃഷി നടത്തുന്ന സ്കൂളിനു ജില്ലാതലത്തിൽ, 10,000 രൂപയും സംസ്ഥാനതലത്തിൽ 25000 രൂപയും നൽകുന്നു. 
## അവലംബം

വർഗ്ഗം:കേരളത്തിലെ തൊഴിൽരംഗം
ഇനേദിയ

ഭക്ഷണം കഴിക്കാതെ ഒരു മനുഷ്യ വ്യക്തിക്ക് ജീവിക്കാം എന്ന വിശ്വാസമാണ് **ഇനേദിയ** (*[[ഉപവാസം]] എന്ന് ലത്തീനിൽ അർത്ഥം*) അഥവാ **ബ്രെത്തേറിയനിസം**. മനുഷ്യജീവൻ നിലനിർത്താൻ പ്രാണസേവ മാത്രം മതിയാവും എന്ന് ബ്രെത്തേറിയന്മാർ വിശ്വസിക്കുന്നു. ആയുർവേദപ്രകാരം സൂര്യപ്രകാശമാണ് പ്രധാന പ്രാണസ്രോതസ്സ്. ഭക്ഷണവും ജലവും കൂടാതെ സൂര്യപ്രകാശമേറ്റുമാത്രം ജീവൻ നിലനിർത്താമെന്ന് ചില ബ്രെത്തേറിയന്മാർ വിശ്വസിക്കുന്നു.

ശാസ്ത്രജ്ഞരും മെഡിക്കൽ പ്രൊഫഷണലുകളും ബ്രെത്തേറിയനിസം ഒരു വ്യാജശാസ്ത്രമായി കണക്കാക്കുന്നു. ഈ രീതി പിന്തുടർന്ന പലരും മരിച്ചിട്ടും ഭക്ഷണവും ജലവും മനുഷ്യജീവൻ നിലനിർത്താൻ അനിവാര്യമാണെന്ന് പൊതു അറിവുണ്ടെങ്കിലും ഇന്നും ബ്രെത്തേറിയൻ വിശ്വാസം നിലനിൽക്കുന്നു.

## അവലംബം


## പുറത്തേയ്ക്കുള്ള കണ്ണികൾ

* A list of historical and contemporary breatharians 
* ''Living on Light'' at Google Videos – episode of *[[60 Minutes (Australian TV program)|60 Minutes]]* (Jasmuheen's aborted experiment)
* Skeptic's Dictionary article on Breatharianism
* Past Breatharian hoaxes in India
* Professor claims to survive on just sunshine and fruit juice

വർഗ്ഗം:പരിത്യാഗം
വർഗ്ഗം:ആഹാരക്രമം
വർഗ്ഗം:കപടശാസ്ത്രം
ഡൈമേറിയ കല്യാടൻസ്

ചെങ്കൽപ്പാറപ്പുറത്ത് വളരുന്ന ഒരിനം പുല്ല് ആണ് **ഡൈമേറിയ കല്യാടൻസ്** (Dimeria kalliadense). പത്തു സെന്റിമീറ്ററോളം ഉയരത്തിൽ വളരുന്നു.
കണ്ണൂർ ജില്ലയിലെ കല്യാട്, ബ്ലാത്തൂർ, പെരിങ്ങോം, കാനായി, കാസർഗോഡ് ജില്ലയിലെ കരിന്തളം, മടിക്കൈ, സിതാംഗോളി എന്നിവിടങ്ങളിൽ ഈ സസ്യം വളരുന്നുണ്ട്.

ഗവണ്മെന്റ് കോളേജ്, കാസർഗോഡ്, ഗവൺമെന്റ് ബ്രണ്ണൻ കോളേജ്, തലശ്ശേരി, സെന്റ് തോമസ് കോളേജ്, പാലാ എന്നീ സ്ഥാപനങ്ങളിലെ  സസ്യ ശാസ്ത്ര വിഭാഗം ഗവേഷകരാണ് ഈ സസ്യ ഇനത്തെ കണ്ടെത്തിയത്.
## അവലംബം

വർഗ്ഗം:പുല്ലുകൾ
പെരുമണ്ണശ്ശേരി സുബ്രഹ്മണ്യസ്വാമി മഹാക്ഷേത്രം

ലഘുചിത്രം|പകരം=പെരുമണ്ണശ്ശേരി മഹാക്ഷേത്രം|പെരുമണ്ണശ്ശേരി സുബ്രഹ്മണ്യസ്വാമി മഹാക്ഷേത്രം

മലപ്പുറം ജില്ലയുടെ വടക്കേ അറ്റത്ത് ചേലേമ്പ്ര ഗ്രാമപഞ്ചായത്തിൽ പുല്ലിപ്പറമ്പ് പെരുമണ്ണശ്ശേരി ദേശത്ത് സ്ഥിതിചെയ്യുന്ന ക്ഷേത്രമാണ് പെരുമണ്ണശ്ശേരി ശ്രീ സുബ്രഹ്മണ്യസ്വാമി മഹാക്ഷേത്രം (Perumannasseri Sri Subrahmanyaswami Mahakshethram). ഇടിമുഴിക്കൽ-പുല്ലിപ്പറമ്പ് റോഡരികിൽ വയൽപ്രദേശത്തോടു ചേർന്നാണ് ഈ ക്ഷേത്രം സ്ഥിതിചെയ്യുന്നത്. പുല്ലിപ്പറമ്പിനോടു ബന്ധപ്പെട്ട പ്രദേശത്തെ വിശ്വാസികളുടെ പ്രധാന ആരാധനാകേന്ദ്രങ്ങളിലൊന്നാണ് പെരുമണ്ണശ്ശേരി മഹാക്ഷേത്രം. ഐതിഹ്യപ്രകാരം ഇവിടത്തെ പ്രധാന പ്രതിഷ്ഠയായ സുബ്രഹ്മണ്യസ്വാമിയെ പ്രതിഷ്ഠിച്ചത് കണ്വമഹർഷിയാണ്. പല കാരണങ്ങളാൽ തകർന്നുകിടന്ന ക്ഷേത്രശ്രീകോവിലും നാലമ്പലവും മറ്റു നിർമ്മിതികളുമെല്ലാം ഇന്ന് താല്കാലികമായ കെട്ടിടങ്ങളോടെ നിലകൊള്ളുന്നു. വലിയ വട്ടശ്രീകോവിലോടുകൂടിയ കിഴക്കോട്ടു് ദർശനമായ ക്ഷേത്രത്തിന്റെ ശ്രീകോവിലിലെ അന്തരാളത്തിൽ ഉപദേവനായി ഗണപതിയും നിലകൊള്ളുന്നു.

Perumannasseri Sri Subrahmanyaswami Maha Kshethram on Google Maps:
https://goo.gl/maps/7KYkf7rhcpn65DXE6

## ഐതിഹ്യം
ഭൂപ്രകൃതികൊണ്ടും കാനനനീർച്ചോലകളാലും അനുഗൃഹീതമായ ക്ഷേത്രം സ്ഥിതിചെയ്യുന്ന പ്രദേശം, സഹസ്രാബ്ദങ്ങൾക്കു മുമ്പ് ഋഷീശ്വരന്മാർ തപോവനമായി തിരഞ്ഞെടുത്തു. താപസന്മാരുടെയും തപോഭൂമിയുടെയും സംരക്ഷണത്തിനു വേണ്ടി  ഒരു ദിവ്യതേജസ്സ് ഭൂമിയിൽ പതിക്കുന്നത് മഹർഷിമാർ കാണുകയും, അവർ ആ സ്ഥലത്തെത്തിയപ്പോൾ ഒരു മയിൽ നൃത്തമാടുന്നതും കാണുകയുണ്ടായി. പൊരുൾ ഗ്രഹിച്ച മഹർഷിമാർ, ശിഖിവാഹനനും ദേവസേനാപതിയുമായ സുബ്രഹ്മണ്യഭഗവാനെ പ്രസ്തുത ജ്യോതി പതിച്ച സ്ഥലത്ത് പ്രതിഷ്ഠിക്കുകയും ആരാധിച്ചുപോരുകയും ചെയ്തു. തുടർന്ന് ക്ഷേത്രവും മറ്റും ഉണ്ടായതായാണ് പെരുമണ്ണശ്ശേരി ശ്രീ സുബ്രഹ്മണ്യസ്വാമി ക്ഷേത്രോത്പത്തിയെക്കുറിച്ച് അഷ്ടമംഗല്യപ്രശ്നത്തിൽ തെളിഞ്ഞ വസ്തുത.

## ക്ഷേത്രനിർമ്മിതി
കാലപ്പഴക്കവും പ്രകൃതിക്ഷോഭങ്ങളും വൈദേശിക ആക്രമണങ്ങളും കാരണം തറകൾ ഒഴികെ ഒട്ടുമുക്കാൽ ഭാഗങ്ങളും നാശോന്മുഖമായി കിടക്കുന്ന അവസ്ഥയിൽ നിന്ന് ഭക്തജനങ്ങളുടെ സഹായസഹകരങ്ങളാൽ പുനരുദ്ധരിച്ചുകൊണ്ടിരിക്കുകയാണിന്ന് ക്ഷേത്രം.

വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
ഉളിയക്കോവിൽ

കേരളത്തിൽ കൊല്ലം ജില്ലയിൽ സ്ഥിതിചെയ്യുന്ന ഒരു പ്രദേശമാണ് **ഉളിയക്കോവിൽ**. കൊല്ലം കോർപ്പറേഷനു കീഴിലുള്ള 11-ആമത്തെ വാർഡാണിത്. കൊല്ലം നഗരത്തിനു സമീപം അഷ്ടമുടിക്കായലിനോടു ചേർന്നാണ് ഉളിയക്കോവിൽ സ്ഥിതിചെയ്യുന്നത്. കടപ്പാക്കട, ആശ്രാമം എന്നിവയാണ് സമീപത്തെ പ്രധാന സ്ഥലങ്ങൾ.

## പ്രാധാന്യം
ജനസംഖ്യ കൂടിയ പ്രദേശമായതിനാൽ ഉളിയക്കോവിൽ വെസ്റ്റ് എന്നും ഉളിയക്കോവിൽ ഈസ്റ്റ് എന്നും ഈ പ്രദേശത്തെ വിഭജിച്ചിരുന്നു. 2005-ൽ ഇവയെ ലയിപ്പിച്ചു.

കൊല്ലം നഗരത്തിലെ ചില പ്രധാന പാതകൾ ഉളിയക്കോവിൽ വഴി കടന്നുപോകുന്നുണ്ട്. കൊല്ലത്തെ പ്രധാന സി.ബി.എസ്.ഇ. സ്കൂൾ ആയ സിറ്റി സെൻട്രൽ സ്കൂൾ ഇവിടെ സ്ഥിതിചെയ്യുന്നു. ഉളിയക്കോവിലിലെ ദുർഗ്ഗാ ദേവീക്ഷേത്രം പ്രസിദ്ധമാണ്.

## പ്രധാന സ്ഥലങ്ങൾ
ഉളിയക്കോവിൽ പ്രദേശം അനുദിനം നഗരവൽക്കരിക്കപ്പെട്ടുകൊണ്ടിരിക്കുന്നു. ഇവിടെ ധാരാളം സ്ഥാപനങ്ങൾ ഉയർന്നുവരുന്നുണ്ട്. അവയിൽ ചിലതാണ്,

* സിറ്റി സെൻട്രൽ സ്കൂൾ
* ഡോ. നായേഴ്സ് ഹോസ്പിറ്റൽ
* കിംഗ്സ് മറൈൻ പ്രോഡക്ട്സ്
* ഇ.എസ്.ഐ.സി. മോഡൽ  ആൻഡ് സൂപ്പർ സ്പെഷ്യാലിറ്റി ഹോസ്പിറ്റൽ
* സെന്റ് മേരീസ് ഇംഗ്ലീഷ് മീഡിയം പബ്ലിക് സ്കൂൾ

## അവലംബം

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
മിസ്സ് യൂണിവേഴ്സ് 2018

**മിസ്സ് യൂണിവേഴ്സിന്റെ** 67-റാമത് പതിപ്പാണ് **മിസ്സ് യൂണിവേഴ്സ് 2018**.തായ്‌ലണ്ടിലുള്ള നൊന്തപുരി പ്രവിശ്യയിലെ ഇമ്പാക്ട് അരീനയിലാണ് ഡിസംബർ 18-ന് മത്സരം നടന്നത്. ദക്ഷിണാഫ്രിക്കയുടെ ഡെമി ലെയ്‌ നെൽ പെറ്റേഴ്സ് തന്റെ പിൻഗാമിയെ പിൻഗാമിയായി ഫിലിപ്പീൻസിലെ ക്യാട്രിയോന ഗ്രേ-യെ കിരീടമണിയിച്ചു. കിരീടമണിയിക്കും.

മിസ്സ് യൂണിവേഴ്സിൽ മത്സരിക്കുന്ന ആദ്യ ട്രാൻസ്‍ജൻഡർ വനിതയായി ഏഞ്ജല പോൺസി ചരിത്രം കുറിച്ചു. സ്പെയ്നിനിനെ പ്രധിനിധീകരിച്ചക്കൊണ്ടാണ് ഏഞ്ജല മത്സരിച്ചത്.

## ഫലം

### പ്ലെയ്സ്മെന്റുകൾ

## മത്സരാർത്ഥികൾ
2018 ലെ മിസ്സ് യൂണിവേഴ്സിൽ 94 പ്രതിനിധികൾ മത്സരിച്ചു: 

## കുറിപ്പുകൾ

### ആദ്യമായി മത്സരിച്ചവർ
* ** [[അർമേനിയ]]**
* ** [[ഫറോ ദ്വീപുകൾ]]**
* ** [[മംഗോളിയ]]**

### തിരിച്ചുവരവുകൾ

**2013**-ൽ അവസാനമായി മത്സരിച്ചവർ
* ** [[എസ്റ്റോണിയ]]**

**2015**-ൽ അവസാനമായി മത്സരിച്ചവർ
* ** [[സെർബിയ]]**

**2016**-ൽ അവസാനമായി മത്സരിച്ചവർ
* ** [[ബെലീസ്]]**
* ***'
* ''' [[കെനിയ]]'''
* ''' [[കൊസോവോ]]'''
* ''' [[സിയറ ലിയോൺ]]'''

==മറ്റു സൗന്ദര്യ മത്സരങ്ങളിലെ അംഗങ്ങൾ==

;മിസ്സ് വേൾഡ്
* 2016: ''' [[ഫിലിപ്പീൻസ്]]''': കെട്രിയോണ ഗ്രേ ''(Top 5)''
* [[മിസ്സ് വേൾഡ് 2018|2018]]: ***': ഏഞ്ചലീന ഫ്ലോർ പുവ *(TBA)*
* 2018: ** [[റഷ്യ]]**: യൂലിയ പൊളിയാചിഖീന (*TBA*)

;ഫേസ് ഓഫ് ബ്യൂട്ടി ഇന്റർനാഷണൽ
* 2016: ** [[മലേഷ്യ]]**: ജെയ്ൻ റ്റിയോ *(Top 10)*

;മിസ്സ് ഓറിയെന്റൽ ടൂറിസം
* 2012: ** [[ഇന്തോനേഷ്യ]]**: സോണിയ ഫർജീന സിട്ര *(Top 10)*

;മിസ്സ് ടീൻ ഇന്റർനാഷണൽ
* 2011:  ****; അഡ്രിയാന പനിയാകുവാ *(വിജയി)*

;മിസ്സ് കെമെർ ഇന്റർനാഷണൽ
* 2014: ** [[ജോർജ്ജിയ_(രാജ്യം)|ജോർജ്ജിയ]]**; ലാറ യാൻ *(വിജയി)*

;മിസ്സ് ഗ്ലോബ് 
* 2010: ** [[ജോർജ്ജിയ_(രാജ്യം)|ജോർജ്ജിയ]]**; ലാറ യാൻ *(Top 5)*

;മിസ്സ് അപ്പോളോ
* 2012: ** [[ജോർജ്ജിയ_(രാജ്യം)|ജോർജ്ജിയ]]**; ലാറ യാൻ *(വിജയി)*

## അവലംബം

## പുറത്തേക്കുള്ള കണ്ണികൾ
* മിസ്സ് യൂണിവേഴ്സ് ഔദ്യോഗിക വെബ്സൈറ്റ്
മേഗൻ മെർക്കൽ

**റേച്ചൽ മേഗൻ മെർക്കൽ** (ജനനം ഓഗസ്റ്റ് 4, 1981) ഒരു അമേരിക്കൻ നടിയും, മനുഷ്യത്വ പ്രചാരകയും മുൻ ലൈഫ്സ്റ്റൈൽ-ബ്ലോഗറും മോഡലുമാണ്.  2017 നവംബറിൽ ഹാരി രാജകുമാരനുമായുള്ള വിവാഹനിശ്ചയത്തെത്തുടർന്ന്, മേഗൻ ബ്രിട്ടീഷ് രാജകുടുംബത്തിലെ അംഗമായിത്തീരുന്നതിനുള്ള തയ്യാറെടുപ്പായി അഭിനയജീവിതത്തിൽനിന്നുള്ള തന്റെ വിരമിക്കൽ പ്രഖ്യാപിച്ചു. കാലിഫോർണിയയിലെ ലോസ് ആഞ്ചലസിലാണ് മേഗൻ ജനിച്ചതും വളർന്നതും. 2003-ൽ തീയേറ്റർ, ഇന്റർനാഷണൽ സ്റ്റഡീസ് എന്നിവയിൽ നോർത്ത്‍വെസ്റ്റേൺ സർവകലാശാലയിൽ നിന്ന് ബിരുദം നേടി.

## അവലംബം

വർഗ്ഗം:1981-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ നടിമാർ
വർഗ്ഗം:വിൻസെർ രാജകുടുംബം
വർഗ്ഗം:അമേരിക്കൻ ടെലിവിഷൻ അഭിനേതാക്കൾ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
ചാത്തൻതറ

**ചാത്തൻതറ** കേരളാ സംസ്ഥാനത്ത് റാന്നി താലൂക്കിൽ വെച്ചൂച്ചിറ ഗ്രാമ പഞ്ചായത്തിൽ ഉൾപ്പെട്ട ഒരു ചെറിയ ഗ്രാമമാണ്. ഈ സ്ഥലത്തേയ്ക്ക് എരുമേലിയിൽനിന്ന് ഏകദേശം 10 കിലോമീറ്ററും (6.2 മൈൽ), റാന്നിയിൽനിന്ന് 18 കിലോമീറ്ററും (11 മൈൽ), വെച്ചൂച്ചിറയിൽ നിന്നും 7 കിലോമീറ്ററും (4.3 മൈൽ) ദൂരമാണുള്ളത്. ഇവിടെ നിന്ന് ഏകദേശം അഞ്ച് കിലോമീറ്റർ അകലെയാണ് പ്രസിദ്ധമായ പെരുന്തേനരുവി വെള്ളച്ചാട്ടം സ്ഥിതിചെയ്യുന്നത്.

ജില്ലാ ആസ്ഥാനമായ പത്തനംതിട്ടയ്ക്ക് 22 കിലോമീറ്റർ വടക്കായി സ്ഥിതി ചെയ്യുന്ന ഇവിടെനിന്ന് റാന്നിയിലേയ്ക്ക് നിന്ന് 8 കിലോമീറ്റർ ദൂരമുണ്ട്.മുക്കൂട്ടുതറ, കൊല്ലമുള്ള, റാന്നി, വടശ്ശേരിക്കര, സീതത്തോട് എന്നിവ ചാത്തന്തറയുടെ അടുത്തുള്ള മറ്റ് സ്ഥലങ്ങളാണ്. 

## അവലംബം
പനങ്കുടന്ത അരുവി

**പനങ്കുടന്ത അരുവി** പത്തനംതിട്ട ജില്ലയിലെ കുരുമ്പൻമൂഴി ഗ്രാമത്തിൻറെ കിഴക്കുഭാഗത്ത് ശബരിമല വനത്തിനുള്ളിൽ സ്ഥിതിചെയ്യുന്ന ഒരു വെളളച്ചാട്ടമാണ്. ശബരിമലയുടെ ഉൾക്കാടുകളിലെ മലനിരകളിൽനിന്നു രൂപപ്പെടുന്ന പമ്പാനദിയുടെ ഒരു പോഷകനദിയിലാണ് ഉയരത്തിൽനിന്നു തട്ടുതട്ടുകളായി അത്യഗാധതയിലേയ്ക്കു പതിക്കുന്ന ഈ വെള്ളച്ചാട്ടം സ്ഥിതിചെയ്യുന്നത്. ഏകദേശം പതിനൊന്നു തട്ടുകളായി ഈ അരുവി മലഞ്ചെരുവുകളിൽനിന്നു താഴേയ്ക്കു പതിക്കുന്നു. ഈ വെള്ളച്ചാട്ടത്തിനു സമീപത്തെത്തുവാൻ ആദിവാസികളുടെ സഹായത്തോടെ ഉൾവനങ്ങളിലൂടെ കിഴുക്കാംതൂക്കായ മലനിരകൾ കടന്നു സഞ്ചരിക്കേണ്ടതുണ്ട്. പെരുന്തേനരുവിയിൽനിന്ന് ഏകദേശം ആറു കിലോമീറ്റർ അകലെ നാറാണംമൂഴി പഞ്ചായത്തിൽ കൊല്ലമുള വില്ലേജിൽപ്പെട്ട കുരുമ്പൻമൂഴി ആദിവാസി ഗ്രാമത്തിനു സമീപത്തായിട്ടാണ് പനങ്കുടന്ത അരുവിയുടെ സ്ഥാനം. 

## അവലംബം

വർഗ്ഗം:കേരളത്തിലെ വെള്ളച്ചാട്ടങ്ങൾ
ദാരികൻ

**ദാരികൻ** ഒരു അസുര ചക്രവർത്തിയാണെന്ന് മാർക്കണ്ഡേയ പുരാണത്തിന്റെ ഭാഗമായ ഭദ്രോൽപ്പത്തി പ്രകരണത്തിൽ കാണാം. മാതാവായ ദാരുമതിയുടെ ഉപദേശപ്രകാരം ഇദ്ദേഹം ബ്രഹ്മാവിനെ തപസു ചെയ്തു. ബ്രഹ്മാവിൽ നിന്നും സ്ത്രീയാൽ മാത്രമേ വധിക്കപ്പെടാവൂ എന്നും, പതിനായിരം ആനകളുടെ കരുത്തും, യുദ്ധക്കളത്തിൽ ഇറ്റുവീഴുന്ന തന്റെ ഓരോ തുള്ളി രക്തത്തിൽ നിന്നും തന്നെ പോലെ ആയിരം ദാരികന്മാർ ഉണ്ടാകണമെന്നും, കൂടാതെ ബ്രഹ്മാസ്‌ത്ര മന്ത്രങ്ങളും വരം നേടിയ ദാരികൻ മൂന്നുലോകങ്ങളും കീഴടക്കി. സ്വർഗ്ഗലോകം കീഴടക്കിയ ഇദ്ദേഹത്തിന്റെ ഉപദ്രവം സഹിക്കാൻ കഴിയാതെ വന്നപ്പോൾ ദേവൻമാർ ബ്രഹ്മാവിനെയും മഹാവിഷ്ണുവിനെയും ശരണം പ്രാപിച്ചു. വിഷ്ണുവിന്റെ ഉപദേശപ്രകാരം എല്ലാവരും കൈലാസത്തിലെത്തി മഹാദേവനെ കണ്ട് പ്രാർത്ഥിച്ചു. ശിവന്റെ നിർദേശപ്രകാരം ദേവന്മാരുടെ ശക്തിയിൽ നിന്നും അവതരിച്ച ബ്രാഹ്മി, വൈഷ്ണവി, മഹേശ്വരി, വരാഹി, കൗമാരി, ഇന്ദ്രാണി എന്നി ആറുദേവിമാരെ ദാരികനെ നേരിടാൻ അയച്ചുവെങ്കിലും അവരും പരാജയപ്പെട്ടു. ഒടുവിൽ ദാരികന് നേർവഴി ഉപദേശിക്കാൻ മഹാദേവൻ നാരദരെ അയക്കുന്നു. എന്നാൽ ദൂതനായ നാരദരെ ദാരികൻ അപമാനിച്ചതിൽ കോപം കൊണ്ട ശിവന്റെ തൃക്കണ്ണിലെ അഗ്നിയിൽ നിന്നും സാക്ഷാൽ ആദിപരാശക്തി ഉഗ്രരൂപിണിയായ ഭദ്രകാളിയായി പ്രത്യക്ഷപ്പെടുന്നു. വേതാളപ്പുറത്തേറിയ ഭഗവതി ദാരികവീരനെ പോരിനു വിളിക്കുന്നു]]. കാളി വാഹനമായ വേതാളം ദാരികന്റെ ഒരു തുള്ളി രക്തം പോലും നിലത്തു വീഴാതെ പാനം ചെയ്യുന്നു. തുടർന്നു യുദ്ധത്തിൽ കാളി ദാരികനെ വധിക്കുന്നു. പടയണി, മുടിയേറ്റ്, കളമെഴുത്തു പാട്ട്, തോറ്റംപാട്ട്, തെയ്യം തുടങ്ങിയ അനുഷ്ഠാന കലാരൂപങ്ങളുടെ ഇതിവൃത്തം കാളിദാരിക യുദ്ധമാണ്. കേരളത്തിലെ ഭഗവതീ ക്ഷേത്രങ്ങളുമായി ബന്ധപ്പെട്ട ഐതിഹ്യവും ഇതുതന്നെയാണ്.

## അവലംബം

## പുറംകണ്ണികൾ

വർഗ്ഗം:ദേവിഭാഗവതത്തിലെ കഥാപാത്രങ്ങൾ
ആനപ്പാച്ചൻ

1978ൽ ശാരംഗപാണി കഥയെഴുതി ബോബൻ കുഞ്ചാക്കോ നിർമ്മിച്ച് എ. വിൻസന്റ് സംവിധാനം ചെയ്ത ചലച്ചിത്രമാണ്***ആനപ്പാച്ചൻ***.   പ്രേം നസീർ, ജയൻ, ഷീല and അടൂർ ഭാസി തുടങ്ങിയവർ അഭിനയിച്ച ഈ ചിത്രത്തിന്റെ സംഗീതം ജി. ദേവരാജൻ ആണ് ചെയ്തിരിക്കുന്നത്

## താരനിര

## ഗാനങ്ങൾ
പി. ഭാസ്കരന്റെ വരികൾക്ക് ദേവരാജൻ സംഗീതം നൽകിയ പാട്ടുകൾ 

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:എ. വിൻസെന്റ് സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ഭാസ്കരൻ- ദേവരാജൻ ഗാനങ്ങൾ
കഥാഗാനങ്ങൾ

ഒരു കഥപറയുന്ന പാട്ടുകളാണ് **കഥാഗാനങ്ങൾ**. *ബാലഡ്സ്* എന്ന് ഇംഗ്ലീഷിൽ അറിയപ്പെടുന്ന ഗാനശാഖയാണിത്.മലയാളത്തിലെ കഥാഗാനങ്ങളെപ്പറ്റി ചിന്തിക്കുമ്പോൾ പല വിഭാഗങ്ങൾ ഉണ്ടെന്നു കാണാം. പ്രധാനമായും ഉള്ളത് വടക്കൻപാട്ടുകളും തെക്കൻപാട്ടുകളുമാണ്. മറ്റ് വിഭാഗങ്ങളിൽപ്പെടുന്നവയുമുണ്ട്. ഇവയെല്ലാം, പ്രത്യേകിച്ച് വടക്കൻപാട്ടും തെക്കൻപാട്ടും പലകാലങ്ങളിലായി പ്രമുഖ പണ്ഡിതന്മാർ കണ്ടെത്തി പ്രസിദ്ധീകരിച്ച് വ്യാഖ്യാനിച്ച് ശാശ്വതമാക്കിയിട്ടുണ്ട്.ആദ്യം വടക്കൻ പാട്ടുകളെപ്പറ്റി ചിന്തിക്കാം.പ്രാചീനകേരളത്തിലെ ചില വീരനായകന്മാരെയാണ് ഇതു ചിത്രീകരിക്കുന്നത്.
നിവേദിത തിവാരി

**നിവേദിത തിവാരി** (ഹിന്ദി: निवेदिता तिवारी) ഒരു ഇന്ത്യൻ ചലച്ചിത്ര നടിയാണ്.  സീ ടി.വി.യുടെ ഭഗോൺവാലി-ബാൻടെ അപ്നി തഖ്‍ദീർ എന്ന സോപ്പ് ഓപ്പറയിലെ കഥാപാത്രത്തിലൂടെയാണ് അവർ ഏറെ അറിയപ്പെടുന്നത്.

## ആദ്യകാലജീവിതം
നിവേദിത തിവാരി ഉത്തർപ്രദേശിലെ ഫൈസാബാദിലാണ് ജനിച്ചതും വളർന്നതും. ഡൽഹി യൂണിവേഴ്സിറ്റിയിൽ ചേർന്ന് ഇംഗ്ളീഷ് സാഹിത്യം പഠിച്ചിരുന്നു.

## സിനിമ, ടെലിവഷൻ അഭിനയം
കളേഴ്സ് ടെലിവിഷൻ പരമ്പരയായ ബാലികാവധുവിലെ ആനന്ദി എന്ന കഥാപാത്രത്തെ അവതരിപ്പിക്കുവാനായി പ്രാഥമികമായി തെരഞ്ഞെടുക്കപ്പട്ട മൂന്നു പേരിലൊരാളായാണ് അവർ ആദ്യം അറിയപ്പെട്ടത്. പിന്നീട് ഭഗോൺവാലി-ബാൻടെ അപ്നി തഖ്‍ദീർ എന്ന ടെലിവിഷൻ പരിപാടിയിൽ രഞ്ജൂൻ മിശ്ര (പിന്നീട് രഞ്ജുൻ ശുക്ല) എന്ന മുഖ്യ കഥാപാത്രത്തെ അവതരിപ്പിക്കുവാനുള്ള അവസരം ലഭിച്ചു.  ചിത്രത്തിൽ അഭിനയിച്ചത്. കണ്ടുമുട്ടുന്ന എല്ലാവർക്കും തൻറെ സാന്നിദ്ധ്യം വഴിയോ സ്പർശനത്തിലൂടെയോ ഭാഗ്യം കൊണ്ടുവരുകയും എന്നാൽ സ്വന്തം ജീവിതം ദുരിത നിറഞ്ഞതായി തുടരുകയും ചെയ്യുന്ന ഒരു പെൺകുട്ടിയായുള്ള അവരുടെ അഭിനയം പ്രേക്ഷകരുടെ മുക്തകണ്ഠമായ പ്രശംസ നേടിയിരുന്നു.
## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ ടെലിവിഷൻ നടിമാർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഉത്തർപ്രദേശിൽ നിന്നുള്ളവർ‎
വർഗ്ഗം:1985-ൽ ജനിച്ചവർ
അത്തിക്കയം

കേരളത്തിൽ പത്തനംതിട്ട‍‍ ജില്ലയിലെ ഒരു ഗ്രാമമാണ് **അത്തിക്കയം**. പമ്പാനദിയുടെ തീരത്താണ് ഈ ഗ്രാമം സ്ഥിതിചെയ്യുന്നത്. റാന്നി താലൂക്കിലെ പതിനൊന്ന് വില്ലേജുകളിലൊന്നാണ് അത്തിക്കയം വില്ലേജ്.

## ജനസംഖ്യ
2001 ലെ കാനേഷുമാരി പ്രകാരം അത്തിക്കയം ഗ്രാമത്തിൽ 9,607 ആളുകൾ താമസിക്കുന്നു. ഇതിൽ 4,745 പുരുഷന്മാരും 4,862 സ്ത്രീകളുമുണ്ട്.

## അവലംബം

വർഗ്ഗം:പത്തനംതിട്ട ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
കോക്ച്ച നദി

**കോക്ച്ച നദി** () വടക്കുകിഴക്കൻ അഫ്ഗാനിസ്ഥാനിലെ ഒരു നദിയാണ്. പഞ്ച് നദിയുടെ പോഷകനദിയായ ഇത് ഹിന്ദുക്കുഷിലെ ബദക്ഷാൻ പ്രവിശ്യയിലൂടെയാണ് ഒഴുകുന്നത്. ഫൈസാബാദ് നഗരം കോക്ച്ച നദിയോരത്താണ് സ്ഥിതിചെയ്യുന്നത്. ആർടിൻ ജെലോ ഗ്രാമത്തിനു സമീപം നദിക്കു കുറുകെ ഒരു പാലം സ്ഥിതിചെയ്യുന്നു. ബദക്ഷാൻ പ്രവിശ്യയിലെ ലാപിസ് ലസൂലി ഖനനത്തിൻറെ പേരിൽ കോക്ച്ചാ നദീതടം അറിയപ്പെടുന്നു.

## അവലംബം

വർഗ്ഗം:അഫ്ഗാനിസ്താനിലെ നദികൾ
കിഷോർ സത്യ

മലയാള ടെലിവിഷനിലിൽ സജീവമായി അഭിനയിച്ചു കൊണ്ടിരിക്കുന്ന നടനാണ് **കിഷോർ സത്യ** (ജനനം: നവംബർ 13, 1974).

വർഗ്ഗം:1974-ൽ ജനിച്ചവർ
വർഗ്ഗം:മലയാളചലച്ചിത്രനടന്മാർ
ലാപിസ് ലസൂലി

**ലാപിസ് ലസൂലി** (ലാപിസ് എന്നു ചുരുക്കിയ രൂപം) ആഴമേറിയ നീലവർണ്ണത്തോടുകൂടിയ ഒരു മെറ്റാമോർഫിക് ശിലയാണ്.പുരാതന കാലം മുതൽക്കുതന്നെ തീവ്രതയേറിയ നീലവർണ്ണമുള്ള ഈ അർദ്ധ രത്നം ഒരു വിലയുള്ള ഒരു കല്ലായി ഉപയോഗിച്ചിരുന്നു. ക്രി.മു. ഏഴാം സഹസ്രാബ്ദത്തിന്റെ ആരംഭകാലത്തുതന്നെ അഫ്നാനിസ്ഥാനിലെ സാർ-ഇ-സാങ്,  ഷോർട്ടുഗൈ, വടക്കുകിഴക്കൻ അഫ്ഗാനിസ്ഥാനിലെ ബഡ്ക്ഷാൻ പ്രവിശ്യയിലെ മറ്റു ഖനികൾ എന്നിവിടങ്ങളിൽനിന്ന് ഇതു ഖനനം ചെയ്തെടത്തിരുന്നു. സിന്ധു നദീതടനാഗരികകാലത്ത് (ബി.സി 3300-1900) ലാപ്പിസ് ഏറെ മൂല്യമുള്ളതായി കണക്കാക്കിയിരുന്നു. കാക്കസസിലെ മെഹർഗാർഹിയിലെ നിയോലിത്തിക്ക് കാലത്തുള്ള ശവകുടീരങ്ങളിൽനിന്നും മൌറിത്താനിയപോലുള്ള അഫ്ഗാനിൽനിന്നു വിദൂരമായ പ്രദേശത്തുനിന്നുപോലും  ലാപിസ് മുത്തുകൾ കണ്ടെത്തിയിട്ടുണ്ട്. തുത്തൻഖാമന്റെ (1341-1323 ബി.സി.) സംസ്കാര ചടങ്ങിലെ ആവരണത്തിൽ ഇത് ഉപയോഗിച്ചിരുന്നു. മദ്ധ്യയുഗങ്ങളുടെ അവസാനത്തിൽ ഇത് യൂറോപ്യൻ രാജ്യങ്ങളിലേയ്ക്കു കയറ്റമുതിചെയ്യുകയും അവിടെ അത് നേർമ്മയായി പൊടിച്ച് നീലനിറങ്ങളിൽ ഏറ്റവും വിലയേറിയതും അഗാധനീലിമ നൽകുന്നതുമായ നിറത്തിനുവേണ്ടി ഉപയോഗിച്ചിരുന്നു.

മസാക്കിയോ, പെറുഗിനൊ, ടിഷ്യൻ, വെർമീർ എന്നിവരടക്കം നവോത്ഥാന കാലത്തേയും ബറോക്ക് കാലത്തേയും ഏറ്റവും പ്രധാനപ്പെട്ട ചില ചിത്രകാരന്മാർ ഇത് അവരുടെ ചിത്രരചനയ്ക്ക്  ഇത് ഉപയോഗിച്ചിരുന്നു. അവരുടെ ചിത്രങ്ങളിൽ പ്രത്യേകിച്ച് കന്യാ മറിയത്തേപ്പോലെയുള്ള കേന്ദ്രകഥാപാത്രങ്ങളുടെ വസ്ത്രങ്ങൾക്കു നിറം നൽകുന്നതിനായാണ് ഇത് പ്രത്യേകമായി ഉപയോഗിച്ചിരുന്നത്. ഇന്നും വടക്കു കിഴക്കൻ അഫ്ഗാനിസ്ഥാൻ, പാകിസ്താൻ എന്നിവിടങ്ങളിലെ ഖനികൾ ലാപിസ് ലസൂലിയുടെ മുഖ്യ ഉറവിടങ്ങളാണ്. റഷ്യയിലെ ബെയ്ക്കൽ ഖനികൾ, ചിലിയിലെ ആൻഡീസ് മലനിരകൾ എന്നിവിടങ്ങളിൽനിന്നും മുഖ്യ അളവിൽ ഈ കല്ലുകൾ ഖനനം ചെയ്തെടുക്കുന്നുണ്ട്. ഇറ്റലി, മംഗോളിയ, അമേരിക്കൻ ഐക്യനാടുകൾ, കാനഡ എന്നിവിടങ്ങളിൽനിന്നു ചെറിയ അളവിലുള്ള ഖനനം നടക്കുന്നുണ്ട്.

ലാപിസ് എന്നത് "കല്ല്" എന്നുള്ള അർത്ഥം വരുന്ന ലത്തീൻ പദവും, ലസൂലി എന്നത് അറബിയിൽ നിന്നെടുത്ത *lājaward* എന്ന മധ്യകാല ലത്തീൻ പദത്തിൻറെ പ്രാക് രൂപവുമാണ്. ഇതുതന്നെ യഥാർത്ഥത്തിൽ പേർഷ്യൻ ഭാഷയിൽ ഈ കല്ലിനെ സൂചിപ്പിക്കാൻ ഉപയോഗിച്ചിരുന്ന പദവും കൂടാതെ ലാപിസ് ലസൂലി ഖനനം ചെയ്തിരുന്ന സ്ഥലനാമവുമാണ്. ഇംഗ്ലീഷ് വാക്കായ azure, ഫ്രെഞ്ച്  **', ഇറ്റാലിയൻ  **',, പോളിഷ്  **', റൊമാനിയൻ  **', **', പോർച്ചുഗീസും സ്പാനിഷും  **', ഹംഗേറിയൻ  ** എന്നിവയെല്ലാംതന്നെ ലാപിസ് ലസൂലിയുടെ പേരിൽനിന്നോ നിറത്തിൽനിന്നോ ഉത്ഭവിച്ച പദങ്ങളാണ്.

ലാപിസ് ലസുലിയിലെ ഏറ്റവും പ്രധാനപ്പെട്ട മിനറൽ ഘടകം ലാസുറൈറ്റ് ആണ് (25% മുതൽ 40% വരെ). ഫെൽസ്പതോയ്ഡ് (Felspathoid) ധാതുസമൂഹത്തിൽപ്പെട്ട ഈ സിലിക്കേറ്റ് ധാതുവിൻറെ രാസസംഘടനം (Na,Ca)8(AlSiO4)6(S,SO4,Cl)1-2 ആണ്. ഭൂരിപക്ഷം ലാപിസ് ലസൂലിയിലും കാൽസൈറ്റ് (വെളുപ്പ്), സോഡലൈറ്റ് (നീല), പൈററ്റ് (ലോഹ മഞ്ഞ) എന്നിവ അടങ്ങിയിരിക്കുന്നു. ലാപിസിയുടെ ചില മാതൃകകളിൽ ആഗൈറ്റ്, ഡയോപ്സൈഡ്; എൻസ്റ്റാറ്റൈറ്റ്; അഭ്രം, ഹൌവ്നൈറ്റ്; ഹോൺബ്ലെൻഡ്, നോസീൻ, സൾഫർ-സമ്പുഷ്ട ലോല്ലിൻഗൈറ്റ് എന്നിവ അടങ്ങിയിരിക്കുന്നു.

## ഉപയോഗം

File:Lazurite.jpg|A sample from the Sar-i Sang mine in Afghanistan, where lapis lazuli has been mined since the 7th Millennium BC
File:Lapis lazuli block.jpg|A polished block of lapis lazuli
File:Natural ultramarine pigment.jpg|Natural ultramarine pigment made from ground lapis lazuli. The most expensive blue pigment during the Renaissance, often reserved for depicting the robes of Angels or the Virgin Mary
19th Century lapis lazuli and diamond pendant.jpg|19th Century lapis lazuli and diamond pendant 


## അവലംബം

വർഗ്ഗം:രത്നങ്ങൾ
വർഗ്ഗം:അഫ്ഗാനിസ്താനിലെ ധാതുക്കൾ
ജോണി ഹാലേഡേ

ഒരു ഫ്രഞ്ച് ഗായകനും അഭിനേതാവുമായിരുന്നു **ജോണി ഹാലേഡേ** (, 15 ജൂൺ 1943 – 6 ഡിസംബർ 2017).പ്രശസ്ത ബൾഗേറിയൻ - ഫ്രഞ്ച് ഗായിക സിൽവി വർട്ടനമായിമായിട്ടുള്ള 15 വർഷത്തെ വിവാഹ ജീവിതം ഇവർക്ക് *സുവർണ്ണ ജോഡികൾ* എന്ന വിശേഷണം നേടി കൊടുത്തു.ലോകമെമ്പാടുമായി 11 കോടി ആൽബങ്ങൾ ഇദ്ദേഹത്തിന്റെതായി വിറ്റഴിച്ചിട്ടുണ്ട്. ഇത് ഇദ്ദേഹത്തെ ഏറ്റവും കൂടുതൽ ആൽബങ്ങൾ വിറ്റഴിച്ച സംഗീതജ്ഞരിൽ ഒരാളാക്കി തീർത്തു..

## അവലംബം

വർഗ്ഗം:1943-ൽ ജനിച്ചവർ
വർഗ്ഗം:2017-ൽ മരിച്ചവർ
ആരൂഢം (ചലച്ചിത്രം)

1983-ൽ ഐ വി ശശി സംവിധാനം ചെയ്ത് റോസമ്മ ജോർജ്ജ് നിർമ്മിച്ച് പുറത്തിറങ്ങിയ ഒരു  മലയാളം ചലച്ചിത്രമാണ് ***ആരൂഢം***. എം.ടി കഥ, തിരക്കഥ, സംഭാഷണം തയ്യാറാക്കിയ ഈ ചിത്രത്തിൽ  സീമ, ലക്ഷ്മി, നെടുമുടി വേണു, മീന എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ശ്യാമാണ്.  
കാവാലം നാരായണപ്പണിക്കർ ഗാനങ്ങൾ എഴുതി 
 ചലച്ചിത്രത്തിനു 1983 ഇൽ ഏറ്റവും നല്ല ഫീച്ചർ സിനിമയ്ക്കുള്ള നാർഗിസ് ദത്ത് പുരസ്ക്കാരം ലഭിക്കുകയുണ്ടായി

## താരനിര

## ഗാനങ്ങൾ
*വരികൾ:കാവാലം നാരായണപ്പണിക്കർ
*ഈണം:  ശ്യാം

 
## അവലംബം

## പുറംകണ്ണികൾ
*  
* 

വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:കാവാലം നാരായണപ്പണിക്കരുടെ ഗാനങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജാതിവ്യവസ്ഥ പ്രമേയമായിട്ടുള്ള ചലച്ചിത്രങ്ങൾ
വർഗ്ഗം:കാവാലം-ശ്യാം ഗാനങ്ങൾ
പരാക്രമസമുദ്ര

**മദ്ധ്യ[[ശ്രീലങ്ക]]യിലെ** ഒരു മനുഷ്യനിർമ്മിത തടാകമാണ്  പോളൊന്നാറുവയിലെ പരാക്രമസമുദ്ര. ഇരുപത്തിരണ്ട് ചതുരശ്രകിലോമീറ്റർ ചുറ്റളവിൽ കിടക്കുന്ന ഈ തടാകം സമകാല പോളൊന്നാറുവയിലേ പ്രധാന ജലസ്ത്രോതസ്സാണ്. വൃഷ്ടിപ്രദേശത്തുനിന്നുള്ള ചെറുചാലുകൾ ഉൾപ്പെടെ സ്വന്തമായി ഒരു ഇക്കോസിസ്റ്റം തന്നെ സൃഷ്ടിച്ചിട്ടുള്ള പരാക്രമസമുദ്ര പ്രദേശത്തെ ജനങ്ങളുടെ ദൈനംദിനാവശ്യങ്ങൾക്കും കൃഷിക്കും മത്സ്യബന്ധനത്തിനും ഒക്കെയുള്ള ഏക ആശ്രയമായി ഇന്നും തുടരുന്നു. അതിനാൽതന്നെ കഴിഞ്ഞ ഇരുപതുവർഷത്തിനുള്ളിൽ ഈ പരിസരത്തുണ്ടായ ക്രമാതീതമായ ജനവർദ്ധന തടാകത്തിന്റെ പാരിസ്ഥിതിക സന്തുലിതത്തിന് ഭീഷണിയായി തുടങ്ങിയിട്ടുമുണ്ട്. പരാക്രമസമുദ്രയിലെ ജലസംരക്ഷണത്തിനുവേണ്ടി അൻഗംമെഡില്ല ദേശീയോദ്യാനം 2006 ജൂൺ 6 ന് ഇത് നിലവിൽ വന്നു.

പരാക്രമസമുദ്രയിൽ ജലസംരക്ഷണത്തിനായി അണക്കെട്ട് നിർമ്മിച്ചിട്ടുണ്ട്. പ്രധാന അണക്കെട്ടിലെ മർദ്ദം കുറയ്ക്കാനായി അഞ്ച് ജലസംഭരണികൾ കൂടി നിർമ്മിച്ചിട്ടുണ്ട്. തോപ വേവ, ഇറമുദു വേവ, ദുംബുതുലു വേവ, കലഹംഗല വേവ, ഭു വേവ എന്നിവയാണ് ഈ ജലസംഭരണികൾ. 19-ാം നൂറ്റാണ്ടിന്റെ പകുതിയിൽ പരാക്രമസമുദ്രയുടെ പുനഃനിർമ്മാണം നടത്തിയപ്പോൾ തോപ വേവയിലെ ജലം ഭു വേവയിലേയ്ക്ക് ഒഴുകാനാരംഭിച്ചു. ഭു വേവയിലേയ്ക്ക് ജലം ഒഴുകുന്നത് തടയാനായി ഇഞ്ചിനീയർ ഒരു താല്ക്കാലിക അണക്കെട്ട് നിർമ്മിക്കുകയുണ്ടായി. ഈ താല്ക്കാലിക അണക്കെട്ട് പിന്നീട് സ്ഥിരവഴിയായിതീരുകയും  ഈ വഴി പരാക്രമസമുദ്രയിൽ നിന്നും കലഹംഗല വേവയേയും ഭു വേവയേയും വേർതിരിച്ചു. ഇന്ന് പരാക്രമസമുദ്രയിലെ അണക്കെട്ടിന് 14 കിലോമീറ്റർ നീളവും 12.2 മീറ്റർ ഉയരവും 25 അടി താഴ്ചയുമുണ്ട്. ഈ അണക്കെട്ട് 5350 ഏക്കർ വിസ്തീർണ്ണത്തിൽ വ്യാപിച്ചുകിടക്കുന്നു. അണക്കെട്ട് അവസാനിക്കുന്നയിടത്ത് അൻഗമെഡില്ല എന്നു പേരുള്ള ഒരു കനാൽ കൂടി നിർമ്മിച്ചിട്ടുണ്ട്. ഈ സ്ഥലത്താണ് അമ്പൻ ഗംഗ നദി  പരാക്രമസമുദ്ര യിലേയ്ക്കൊഴുകുന്നത്.

## ചരിത്രം
നാലാം നൂറ്റാണ്ടിൽ ചെറുതായി ഉണ്ടായിരുന്ന തടാകം പന്ത്രണ്ടാം നൂറ്റാണ്ടിൽ രാജ്യതലസ്ഥാനം പോളൊന്നാറുവയിലേക്ക് മാറിയപ്പോൾ വളരെ വലുതായി വിപുലപ്പെടുത്തുകയായിരുന്നു. പോളൊന്നാറുവ കാലഘട്ടത്തിൽ ശ്രീലങ്കയിലെ പോളൊന്നാറുവ ആസ്ഥാനമാക്കി രാജ്യംഭരിച്ച ആദ്യത്തെ സിംഹളരാജാവ് വിജയബാഹുവിന്റെ പൌത്രനായ പരാക്രമബാഹു ഒന്നാമന്റെ കാലത്താണ് (1153-1186) ഈ നിർമ്മാണം നടക്കുന്നത്. പരാക്രമബാഹു നിർമ്മിച്ച സമുദ്രത്തോളം പോന്ന തടാകം എന്നതിൽ നിന്നാവും പരാക്രമസമുദ്ര എന്ന പേരുണ്ടായത്. പ്രകൃതി മഴയായി നൽകുന്ന ഒരു തുള്ളി വെള്ളം പോലും മനുഷ്യനന്മയ്ക്കായി ഉപകാരപ്പെടാതെ പോകരുത് എന്ന് അദ്ദേഹത്തിന് നിർബന്ധമുണ്ടായിരുന്നു.

## അവലംബം

## പുറം കണ്ണി
*

വർഗ്ഗം:ശ്രീലങ്കയിലെ ജലസംഭരണികൾ
പാൻഞ്ച് നദി

**പാൻഞ്ച് നദി,** അമു ദാരിയ നദിയുടെ ഒരു പോഷകനദിയാണ്. 1,125 കിലോമീറ്റർ നീളമുള്ള ഈ നദി അഫ്ഗാനിസ്ഥാൻ-താജിക്കിസ്ഥാൻ പ്രദേശങ്ങളുടെ ഒരു വലിയ ഭാഗത്തെ അതിർത്തിയായി നിലകൊള്ളുന്നു. ഖ്വില-ഇ-പാഞ്ച ഗ്രാമത്തിനടുത്തായി പാമിർ നദിയും വഖാൻ നദിയും സംഗമിച്ചാണ് ഈ നദി രൂപംകൊള്ളുന്നത്. അവിടെ നിന്നു പടിഞ്ഞാറേയ്ക്കൊഴുകുന്ന ഈ നദി അഫ്ഗാനിസ്ഥാനും താജിക്കിസ്ഥാനുമായുള്ള ഒരു സ്വാഭാവിക അതിർത്തിയായി പരണമിക്കുന്നു. താജിക്കിസ്ഥാനിലെ ഗോർനോ ബദക്ഷാൻ സ്വയംഭരണമേഖലയുടെ തലസ്ഥാനമായ ഖൊറോഗ് നഗരം പിന്നിട്ടുകഴിഞ്ഞാൽ അതിന്റെ ഒരു പ്രധാന പോഷകനദിയായ ബർട്ടാങ് നദിയിൽ നിന്നുള്ള ജലത്തെ ഉൾക്കൊള്ളുന്നു. തുടർന്ന് തെക്കുപടിഞ്ഞാറേയ്ക്കു തിരിഞ്ഞൊഴുകുന്ന ഈ നദി വഖ്ഷ് നദിയുമായി ചേരുന്നതിനുമുമ്പ് മദ്ധ്യേഷ്യയിലെ ഏറ്റവും വലിയ നദിയായ അമു ദാരിയയായി രൂപമാറ്റം നടത്തുന്നു.

## അവലംബം
അഭിലാഷ

1980-കളുടെ അവസാനം മലയാള ചലച്ചിത്രരംഗത്ത് സജീവമായിരുന്ന ഒരു നടിയാണ് **അഭിലാഷ** (). കന്നഡക്കാരിയായിരുന്ന ഇവർ മലയാളം ഉൾപ്പെടെയുള്ള തെന്നിന്ത്യൻ ഭാഷകളിലും ഹിന്ദിയിലും നൂറോളം ചലച്ചിത്രങ്ങളിൽ അഭിനയിച്ചു. നാൽപ്പതോളം മലയാളചലച്ചിത്രങ്ങളിൽ അഭിനയിച്ച ഇവർ പ്രധാനമായും മാദക വേഷങ്ങളിലൂടെയാണ് പ്രേക്ഷകശ്രദ്ധ നേടിയത്. 

1988-ൽ പി. ചന്ദ്രകുമാർ സംവിധാനം ചെയ്ത *[[ആദ്യപാപം (ചലച്ചിത്രം)|ആദ്യപാപം]]* എന്ന സോഫ്റ്റ് പോൺ ചിത്രത്തിലൂടെയാണ് അഭിലാഷയെ പ്രേക്ഷകർ ശ്രദ്ധിച്ചുതുടങ്ങിയത്. ബൈബിൾ പശ്ചാത്തലത്തിലൊരുക്കിയ ഈ ചിത്രത്തിൽ നഗ്നയായി തോന്നുംവിധം ഇവർ അഭിനയിച്ചിരുന്നു. പ്രദർശനശാലകളിൽ വൻവിജയം നേടിയ ഈ ചിത്രത്തിനു ശേഷം അഭിലാഷ അഭിനയിച്ച മിക്ക ചിത്രങ്ങളും സൂപ്പർഹിറ്റായിരുന്നു. *[[കാനന സുന്ദരി]]* എന്ന ചിത്രത്തിന്റെ ഷൂട്ടിംഗിനിടെ അഭിലാഷയെ ഒരു കരടി ആക്രമിച്ച സംഭവം അക്കാലത്ത് വലിയ വാർത്തയായിരുന്നു.

1990-കളുടെ ആരംഭത്തിൽ കന്നട സിനിമാ സംഗീത സംവിധായകൻ കബീർ രാജുമായുള്ള വിവാഹത്തിനു ശേഷം ചലച്ചിത്രരംഗം ഉപേക്ഷിച്ച ഇവർ പിന്നീട് മൈസൂരുവിൽ താമസം തുടങ്ങി. അഭിലാഷയ്ക്കു ശേഷം ഷക്കീല, രേഷ്മ, മറിയ, ഹേമ, അൽഫോൺസ എന്നിങ്ങനെ നിരവധി മാദകനടിമാർ മലയാള ചലച്ചിത്ര രംഗത്തേക്കു കടന്നുവന്നു. വർഷങ്ങൾക്കു മുമ്പേ ചലച്ചിത്ര രംഗം ഉപേക്ഷിച്ചുവെങ്കിലും അഭിലാഷ അഭിനയിച്ച ചലച്ചിത്രങ്ങൾ ഇന്നും പ്രേക്ഷകരെ ആകർഷിക്കുന്നുണ്ട്.

## അഭിനയിച്ച ചലച്ചിത്രങ്ങൾ

* ജംഗിൾ ബോയ് (1987)
* നരനായാട്ട് (ഡബ്ബിങ്) (1988)
* ആദ്യപാപം (1988)
* കാനനസുന്ദരി (1988)
* ലയനം (1989)
* കല്പന ഹൗസ് (1989)
* രതിഭാവം (1989)
* തടവറയിലെ രാജാക്കന്മാർ (1989)
* ചുവന്ന കണ്ണുകൾ (1990)
* ആലസ്യം (1990)
* എൻക്വയറി (1990)
* റോസ ഐ ലവ് യു (1990)
* മഹസ്സർ (1991)
* വശ്യം (1991)
* കടുവ തോമ (1991)
* രഥചക്രം (1992)

## അവലംബം

വർഗ്ഗം:മലയാളചലച്ചിത്രനടിമാർ
വർഗ്ഗം:കന്നഡചലച്ചിത്ര നടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:കർണാടകയിൽ നിന്നുമുള്ളവർ
കൂടണയും കാറ്റ് (ചലച്ചിത്രം)

1986 ഇൽ ഐ.വി. ശശി സംവിധാനം ഒപ്പം ജോസഫ് എബ്രഹാം നിർമ്മാണം വഹിച്ച ചലച്ചിത്രം ആണു **കൂടണയും കാറ്റ്**. റഹ്മാൻ, സീത, സീമ,  ഇന്നസെന്റ്, മുകേഷ്, രോഹിണി, ശങ്കരാടി എന്നിവർ പ്രധാന വേഷങ്ങളിൽ. ചിത്രത്തിന് സംഗീതം നൽകിയിരിക്കുന്നത് ശ്യാം ആണ് .    ബിച്ചു തിരുമല ഗാനങ്ങൾ എഴുതി
## താരനിര

## ഗാനങ്ങൾ
*വരികൾ: ബിച്ചു തിരുമല
*ഈണം:  ശ്യാം

## അവലംബം

## പുറംകണ്ണികൾ
*  
* 

വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ‎
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:റഹ്മാൻ-റോഹിണി ജോഡി
വർഗ്ഗം:ജോൺപോൾ തിരക്കഥ എഴുതിയ ചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:വസന്തകുമാർ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:ബിച്ചു തിരുമല-ശ്യാം ഗാനങ്ങൾ
ലിക്വിഡ് മിറർ ടെലിസ്കോപ്പ്

വലത്ത്‌|ലഘുചിത്രം|A liquid mirror telescope. In this design, the optical sensors are mounted above the mirror, in a module at its focus, and the motor and bearings that turn the mirror are in the same module as the sensors. The mirror is suspended below.
ഒരു റിഫ്രാക്ടീവ് ദ്രാവകം കൊണ്ട് നിർമ്മിച്ച ദർപ്പണങ്ങളുള്ള ടെലസ്കോപ്പാണ് **ദ്രാവക ദർപ്പണ ടെലിസ്കോപ്പ്**. സാധാരണയായി മെർക്കുറിയാണ് ദ്രാവകമായി ഉപയോഗിക്കുന്നത്. എന്നാൽ ഗാലിയത്തിന്റെ ലോ മെൽറ്റിഗ് അലോയ്കളും ഉപയോഗിക്കാറുണ്ട്. സ്ഥിരമായ വേഗതയിൽ കറങ്ങിക്കൊണ്ടിരിക്കുന്ന ഒരു പാത്രത്തിൽ ദ്രാവകം നിറയ്ക്കുന്നു. കറങ്ങുന്ന സംവിധാനത്തിന്റ ലംബ ആക്സിസ് സ്ഥിരമായിരിക്കും. ഇതുമൂലം കറങ്ങുന്ന ദ്രാവകത്തിന്റെ ഉപരിതലം ഒരു പരാബോള രൂപത്തിൽ ആകുന്നു.  ഈ പ്രതലം ഒരു പ്രതിഫലന ടെലിസ്കോപ്പിന്റെ പ്രധാന ദർപ്പണമായി ഉപയോഗിക്കാൻ സാധിക്കും. പാത്രത്തിന്റെ രൂപം എന്തുതന്നെയായിരുന്നാലും ദ്രാവകത്തിന്റെ ഉപരിതലത്തിന്റെ രൂപം ഒന്നുതന്നെയായിരിക്കും. സാധാരണയായുള്ള വലിയ ടെലിസ്കോപ്പുകളെ അപേക്ഷിച്ച് ദ്രാവക ദർപ്പണ ടെലിസ്കോപ്പുകൾക്ക് ചെലവ് വളരെ കുറവാണ്. കൂടാതെ ഇത് നിർമ്മിക്കാനെടുക്കുന്ന സമയവും വളരെ കുറവാണ്. 

കറങ്ങുന്ന ഒരു ദ്രാവകത്തിന്റെ ഉപരിതലം ഒരു പരാബോളോയ്ഡായിരിക്കുമെന്ന് ഐസക് ന്യൂട്ടൺ കണ്ടെത്തിയിരുന്നു. ഇത് ഒരു ടെലിസ്കോപ്പായി ഉപയോഗിക്കാമെന്ന് അദ്ദേഹം കരുതി. എന്നാൽ സ്ഥിരമായ വേഗതയിൽ പ്രതലം കറക്കാനുള്ള ഉപകരണങ്ങളുടെ അഭാവം മൂലം യഥാർത്ഥത്തിൽ ഒരെണ്ണം നിർമ്മിക്കാൻ അദ്ദേഹത്തിന് സാധിച്ചില്ല. ഈ ആശയം നേപ്പിൾസ് നിരീക്ഷണാലയത്തിലെ ഏണസ്റ്റോ കാപ്പോക്കി വികസിപ്പിക്കുകയുണ്ടായി. എന്നാൽ 1872 ൽ ന്യൂസിലാന്റിലെ ഹെൻറി സ്കെ ഓഫ് ഡ്യൂനെഡിൻ ആണ് ആദ്യത്തെ ദ്രാവക ദർപ്പണ ടെലിസ്ക്കോപ്പ് നിർമ്മിച്ചത്. 

വർഗ്ഗം:പ്രകാശിക ഉപകരണങ്ങൾ
ഏഷ്യയിലെ സ്വയംഭരണാധികാരമുള്ള രാജ്യങ്ങളുടെയും പ്രദേശങ്ങളുടെയും പട്ടിക

വലത്ത്‌|350x350ബിന്ദു
ഇത് ഏഷ്യയിലെ പരമാധികാരമുള്ള രാജ്യങ്ങളുടെയും പ്രദേശങ്ങളുടെയും പട്ടികകയാണ്. ഇതിൽ മുഴുവൻ പരിഗണിക്കപ്പെട്ട രാജ്യങ്ങളും കുറഞ്ഞ അളവിൽ പരിഗണിക്കപ്പെടുന്ന രാജ്യങ്ങളും ഏഷ്യയെയും ഏഷ്യയിലല്ലാത്ത രാജ്യങ്ങളെയും  ആശ്രയിക്കുന്ന രാജ്യങ്ങളും ഉൾപ്പെടും. ഇത് 49 പരമാധികാരമുള്ള രാജ്യങ്ങളും, രാജ്യാന്തര പരിഗണന കുറവായ 6 രാജ്യങ്ങളും മറ്റ് രാജ്യങ്ങളെ ആശ്രയിക്കുന്ന 6 രാജ്യങ്ങളെയും പ്രദേശങ്ങളെയും പട്ടികപ്പെടുത്തുന്നു. റഷ്യയുടെ ഭൂരിഭാഗവും ഏഷ്യയിൽ ആണെങ്കിലും റഷ്യയുടെ തലസ്ഥാനമായ മോസ്കോ യൂറോപ്പിലായതിനാലും കൂടുതൽ ജനസംഘ്യ അവിടെയായതിനാലും യൂറോപ്പിന്റെ ഭാഗമായാണ് കരുതുന്നത്.

## ഏഷ്യയുടെ ഭൂമിശാസ്ത്രപരമായ അതിർത്തികൾ
ഏഷ്യയും യൂറോപ്പും വിഭജിക്കപ്പെടുന്നത് കിഴക്കുഭാഗത്ത് യൂറൽ പർവതനിരകൾ, ഉറൽ നദികൾ, കാസ്പിയൻ കടൽ, കോക്കസസ് മൗണ്ടൻസ്, കറുത്ത കടൽ എന്നിവയാലും തെക്കുഭാഗത്ത് ബോസ്പോറസ്, ദാർഡനെല്ലെ എന്നിവിടങ്ങളിലാണ്. അസർബൈജാൻ, ജോർജിയ, കസാക്കിസ്ഥാൻ, റഷ്യ, ടർക്കി എന്നീ രാജ്യങ്ങൾ ഏഷ്യയിലും യൂറോപ്പിലും സ്ഥിതി ചെയ്യുന്നു. അർമേനിയയും സൈപ്രസും പൂർണമായും പടിഞ്ഞാറൻ ഏഷ്യയിലാണെങ്കിലും സാമൂഹികരാഷ്ട്രീയപരമായി യൂറോപ്യൻരാജ്യങ്ങളാണ്.
ഏഷ്യ ആഫ്രിക്ക എന്നിവ വിഭജിക്കപ്പെടുന്നത് സാധാരണയായി സൂയസ് കനാൽ ആണെന്ന് കരുതപ്പെടുന്നു, സീനായി ഉപദ്വീപിൽ  ഏഷ്യയിലായതിനാൽ ഈജിപ്ത് ഒരു ഏഷ്യൻ രാജ്യമായി ഉൾപ്പെടുത്താം.

ഏഷ്യയും ഓസ്ട്രേലിയയും തമ്മിലുള്ള അതിർത്തി മത്സരാധിഷ്ഠിതമാണ്. അത് ജാവയുടെയും ന്യൂജീനിയയുടെയും ഇടയിലെവിടെയോ സ്ഥിതി ചെയ്യുന്നു. ഈസ്റ്റ് ടിമോർ ചില സമയത്ത് ഓസ്ട്രേലിയയുടെ ഭാഗമായി കണക്കാക്കുന്നു. പക്ഷേ ഇന്ത്യോനേഷ്യയാൽ ചുറ്റപ്പെട്ടതായതുകൊണ്ടും ഒരുകാലത്ത് ഇന്ത്യോനേഷ്യയിൽ പെട്ടതായതുകൊണ്ടും ഏഷ്യ ആയി കണക്കാക്കുന്നു. ഇന്ത്യോനേഷ്യയോട് ചേർന്ന് കിടക്കുന്നതായതുകൊണ്ട് പാപുവ ന്യൂ ജൂനിയ ചിലപ്പോഴൊക്കെ ഏഷ്യ ആയി പരിഗണിക്കുമെങ്കിലും ഓസ്ട്രേലിയയുടെ ഭാഗമാണ് അറിയപ്പെടുന്നത്. അലൂറ്റിയൻ ദ്വീപുകളും ഏഷ്യയായി പരിഗണിക്കുന്നു

## Sovereign states

### അറിയപ്പെടുന്ന രാജ്യങ്ങൾ
ഈ പട്ടികയിൽ 49 രാജ്യങ്ങളുണ്ട്. എല്ലാംയുണൈറ്റഡ് നാഷൻസിന്റെ അംഗങ്ങളാണ്

## References

## കുറിപ്പുകൾ


വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
വർഗ്ഗം:ഏഷ്യയുമായി ബന്ധപ്പെട്ട പട്ടികകൾ
വർഗ്ഗം:ഏഷ്യൻ രാജ്യങ്ങൾ
അയത്തിൽ

കേരളത്തിൽ കൊല്ലം ജില്ലയിലുള്ള ഒരു പ്രദേശമാണ് **അയത്തിൽ**. കൊല്ലം കോർപ്പറേഷനു കീഴിലുള്ള വടക്കേവിള സോണിലെ 36-ആം വാർഡാണിത്. കൊല്ലം നഗരത്തിലെ കശുവണ്ടി വ്യവസായ കേന്ദ്രങ്ങളിലൊന്നായ ഇവിടെ കേരള സ്റ്റേറ്റ് കാഷ്യു ഡെവലപ്മെന്റ് കോർപ്പറേഷന്റെ ഒരു ഫാക്ടറിയും സ്ഥിതിചെയ്യുന്നുണ്ട്. കൊല്ലം ബൈപാസ് കടന്നുപോകുന്ന പ്രധാന സ്ഥലങ്ങളിലൊന്നാണ് അയത്തിൽ.

## പ്രാധാന്യം
ദേശീയപാത 66-നെ കൊല്ലം - കുളത്തൂപ്പുഴ റോഡുമായും അയത്തിൽ - പള്ളിമുക്ക് റോഡുമായും ബന്ധിപ്പിക്കുന്ന ഒരു ജംഗ്ഷനാണ് അയത്തിൽ. കൊല്ലം ബൈപാസിൽ അയത്തിലിനു സമീപം നാല് മൾട്ടി സ്പെഷ്യാലിറ്റി ആശുപത്രികൾ സ്ഥിതിചെയ്യുന്നുണ്ട്. ശ്രീനാരായണ ഇൻസ്റ്റിറ്റ്യൂട്ട് ഓഫ് ടെക്നോളജി , യൂനുസ് കോളജ് ഓഫ് എഞ്ചിനീയറിംഗ് എന്നിവയും സമീപമുണ്ട്.

കൊല്ലം നഗരത്തിലെ ഒരു പ്രധാനപ്പെട്ട ഇലക്ട്രിക്കൽ സബ്‌സ്റ്റേഷൻ ഇവിടെ പ്രവർത്തിക്കുന്നുണ്ട്. ഇവിടെയുണ്ടായിരുന്ന 66 കിലോവോൾട്ട് സബ്സ്റ്റേഷനെ 110 കിലോവോൾട്ട് സബ്സ്റ്റേഷനാക്കി ഉയർത്തിയിരിക്കുന്നു. കേരള സർക്കാർ ഇവിടെ ഒരു ഗ്യാസ് ഇൻസുലേറ്റഡ് സബ്സ്റ്റേഷൻ നിർമ്മിക്കുവാൻ തീരുമാനിച്ചിട്ടുണ്ട്. കേരളത്തിൽ ഇത്തരം സബ്സ്റ്റേഷനുകൾ എറണാകുളം, തിരുവനന്തപുരം, കോഴിക്കോട് എന്നീ നഗരങ്ങളിൽ മാത്രമാണുള്ളത്. അയത്തിലിലെ സബ്സ്റ്റേഷന്റെ നിർമ്മാണത്തിനായി കാവനാട് മുതലുള്ള ഭാഗത്ത് ഭൂഗർഭ കേബിളുകൾ സ്ഥാപിച്ചിട്ടുണ്ട്.

## സമീപമുള്ള പ്രധാന സ്ഥാപനങ്ങൾ
* യൂനുസ് കോളജ് ഓഫ് എഞ്ചിനീയറിംഗ്
* ട്രാവൻകൂർ മെഡിക്കൽ കോളേജ്
* എൻ.എസ്. മെമ്മോറിയൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
* എൻ.എസ്. ആയുർവേദ ആശുപത്രി
* മെഡിട്രീന ആശുപത്രി
* സാഹിത്യ വിലാസിനി ലൈബ്രറി അയത്തിൽ
* അഷ്ടമുടി ആശുപത്രി
* പോപ്പുലാർ മാരുതി
* പോപ്പുലാർ ഹ്യുണ്ടായി
* ഏഷ്യ മോട്ടോർ വർക്ക്സ്
* ദൈവിക് ഫിയറ്റ്
* മോഹൻദാസ് റ്റാറ്റാ

## അവലംബം

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
ചാത്തിനാംകുളം

കേരളത്തിൽ കൊല്ലം ജില്ലയിലുള്ള ഒരു പ്രദേശമാണ് **ചാത്തിനാംകുളം**. കൊല്ലം കോർപ്പറേഷന്റെ അധികാര പരിധിയിലുള്ള ഈ പ്രദേശം ചന്ദനത്തോപ്പിനു സമീപം സ്ഥിതിചെയ്യുന്നു.ദൈവത്തിന്റെ വരദാനമെന്നറിയപ്പെടുന്ന മലയാള നാട് ഒട്ടേറെ പ്രകൃതി വിഭവങ്ങളാൽ അനുഗ്രഹീതമാണ്. വിപുലമായ ഏലാകളും എങ്ങും നിറഞ്ഞ പച്ചപ്പും.... പ്രകൃതി കനിഞ്ഞു നൽകിയ കൊച്ചു ഗ്രാമം അതായിരുന്നു ചാത്തിനാംകുളം.മണ്ണിനേയും കയറിനെയും കശുവണ്ടിയെയും മരങ്ങളെയും മനുഷ്യനേയും ഒരുപോലെ സ്‌നേഹിക്കുന്നവരുടെ നാട്. കുരുന്നാമണി ക്ഷേത്രവും വലിയപള്ളിയും ചിറയിൽ ജുമാ മസ്ജിദും ചെറിയ ചെറിയ തൈയ്ക്കാവുകളും കാവുകളും ഉപക്ഷേത്രങ്ങളും കൊണ്ട് അനുഗ്രഹിതമായ മത സൗഹാർദ്ദത്തിന്റെ നാട്. ചാത്തിനാംകുളം എംഎസ്എം ഹയർസെക്കൻഡറി സ്‌കൂളിനും കലാസമിതിയെന്ന പീപ്പിൾസ് ആർട്‌സ് ക്‌ളബ്ബിനും പറയുവാൻ ചരിത്രങ്ങൾ ഏറെയുള്ള നാട്. കുഴിയാനിയും ചരുവിളയും എംഎൽഎമുക്കും പോക്കർവിളയും കുറ്റിവിളയും പത്തായക്കല്ലും കുഴിക്കരയും അഞ്ചുമുക്കും കടക്കുമ്പോൾ അവിടെയിവിടെയും പഴമയുടെ പീടിക കടകൾ മാടി വിളിക്കുന്ന നാട്. അമ്പതു വർഷം പഴക്കമുള്ള എം.എസ്.എം. ഹയർ സെക്കന്ററി സ്കൂൾ ചാത്തിനാംകുളത്താണ് സ്ഥിതിചെയ്യുന്നത്. 

## അവലംബം

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
ഫ്ലോയം

ട്രക്കിയോഫൈറ്റ് വിഭാഗത്തിൽപ്പെടുന്ന സസ്യങ്ങളിലെ ഒരു സംവഹന കലയാണ് ഫ്ലോയം (Phloem). പ്രകാശസംശ്ലേഷണ ഫലമായി ഉണ്ടാകുന്ന ജൈവിക   സംയുക്തങ്ങളെ സസ്യത്തിന്റെ വിവിധ ഭാഗങ്ങളിലേക്ക് വഹിച്ചുകൊണ്ട് പോകുന്നത് ഈ കലകൾ വഴിയാണ്. ഇതിനെ പദാർത്ഥ സംവഹനം എന്നു പറയുന്നു.

Bark എന്ന അർത്ഥം വരുന്ന **phloios** എന്ന ഗ്രീക്ക് വാക്കിൽ നിന്നാണ് 'phloem' എന്ന പദമുണ്ടായത്. 1858ൽ  കാൾ നാഗേലി (Carl Nageli) എന്ന സ്വിസ് സസ്യ ശാസ്ത്രജ്ഞനാണ് ഈ പേര് നൽകിയത്.
## ഘടന

ഫ്ലോയം കലകളിൽ അടങ്ങിയിരിക്കുന്നത് സംവഹനകലകളാണ്. സീവ് ട്യൂബ് എലിമെന്റ്സ്,  പാരൻകൈമ കോശങ്ങൾ, നാരുകൾ, സ്‌ക്ലീറൻ കൈമ കോശങ്ങൾ എന്നിവയാണ് ഇതിലെ വിവിധ ഘടകങ്ങൾ
### സീവ് എലിമെന്റ്സ്

സസ്യത്തിന്റെ വിവിധ ഭാഗങ്ങളിലേക്ക് അന്നജ വിതരണം നടക്കുന്നത് സീവ് എലിമെന്റ്സ് വഴിയാണ്. കോശ വളർച്ച പൂർത്തിയാവുന്നതോടെ, ഇവയിലെ മർമ്മം പൊതുവേ അപ്രത്യക്ഷമാവുന്നു.
### പാരൻകൈമ കോശങ്ങൾ
പാരൻ കൈമ കോശങ്ങൾ രണ്ടുതരത്തിലുണ്ട്. കോറൻകൈമയും എയ്റൻകൈമയും. മറ്റ് പാരൻകൈമ കോശങ്ങൾ ആഹാരസംഭരണം നടത്തുന്നു.

## ധർമ്മം
പ്രകാശസംശ്ലേഷണ ഫലമായി ഉണ്ടാവുന്ന ആഹാര പദാർത്ഥങ്ങളെ സസ്യത്തിന്റെ വിവിധ ഭാഗങ്ങളിലേക്ക് സംവഹനം ചെയ്യുന്നത് ഫ്ലോയം വഴിയാണ്. സ്വയം  പ്രകാശസംശ്ലേഷണം നടത്താൻ സാധിക്കാത്ത വേര് ഉൾപ്പെടെയുള്ള ഭാഗങ്ങൾക്ക് അന്നജം ലഭിക്കുന്നത് ഇത് വഴിയാണ്.

## അവലംബം

വർഗ്ഗം:സസ്യഭാഗങ്ങൾ
ചൊട്ടിനിൽക്കുന്നതിൽ ആശാൻമാർ

ചൊട്ടിനിൽക്കുന്നതിൽ ആശാൻമാർ പടയണി എന്ന കലാരൂപത്തിന് തുടക്കം കുറിച്ചത് ഇവരാണെന്ന് പറയുന്നത്. ഏകദേശം 700വർഷം മുൻപ് ഇവരുടെ അമ്മ പരമ്പരയിൽ പെട്ട ഗോവിന്ദൻഎന്നയാൾ തിരുവാറൻമുളയെപ്പറ്റി തിരുനിഴൽമാല എന്ന കാവ്യം രചിച്ചു. തിരുനിഴൽമാല  മലയാളത്തിലെ ആദ്യ ഗ്രന്ഥം ആയ  ചീരാമചരിതത്തിന്റെ കാലഘട്ടത്തിൽ രചിച്ചതാണെന്ന് കരുതപ്പെടുന്നു. ആറൻമുള ഹരിഹരപുത്രൻ തിരുനിഴൽമാല പരിഷ്കരിച്ച് എഴുതുന്നുണ്ട്. കണ്ണൂർ യൂണിവേഴ്സിറ്റിയുടെ ലൈബ്രറിയിൽ തിരുനിഴൽമാല ഉണ്ട്. ഒരു താളിയോല ഗ്രന്ഥമായ ഇതിലെ ഭാഷ മലയാള തമിഴ് ആണ്. മലയാളം അക്ഷരമാല രൂപീകരണം നടന്നതെന്ന് വളരെയധികം വർഷം മുൻപ് രചിക്കപ്പെട്ട ഈ ഗ്രന്ഥത്തിൽ തിരുവാറൻമുളയെപ്പറ്റിയും അതിന്റെ അകം കരയായ നാരങ്ങാനത്തെ പറ്റിയും പ്രതിപാദിക്കുന്നുണ്ട്. ഇതിനൊക്കെ തെളിവായി പത്ര വാർത്തകൾ ഒന്നും ലഭ്യമല്ല. അതുകൊണ്ട് ഈ സത്യങ്ങൾ ഒക്കെ ഈ തലമുറ അംഗീകരിക്കാതെ അതിനെ ഉൾക്കൊള്ളാൻ മടി കാണിക്കുകയും ചെയ്യുന്നു. നാടൻ പാട്ടുകളും,  കലകളും അജ്ഞാത കർതൃകങ്ങളായതിനാൽ ചരിത്രത്തിന്റെ ഭാഗമാക്കുവാൻ കഴിയുന്നില്ല. ഇന്നുള്ള പടയണി ചരിത്രവും,  പടയണിയുമായി ബന്ധപ്പെട്ട് കേരളത്തിലും ഭാരതത്തിലും നിലനിൽക്കുന്നതും ഇല്ലാത്തതുമായ കലാരൂപങ്ങളാണെന്ന് കണ്ടെത്തുവാൻ ഗോപു വി നായർ,നാരങ്ങാനം  , കടമ്മനിട്ട പ്രസന്നകുമാർ, കവിയൂർ ഓമനക്കുട്ടൻ, രാധാകൃഷ്ണൻ നായർ, നാരങ്ങാനം തുടങ്ങിയവർ ഒരു ഗവേഷണം നടത്തി കൊണ്ടിരിക്കുന്നു.
## പിൻഗാമികൾ
* പത്മനാഭൻ നായർ (പപ്പു ആശാൻ)
 ചൊട്ടിനിൽക്കുന്നതിൽ
*ഗോപാലൻ സി.പി,വാസുദേവൻ സി.പി,രാഘവൻ സി.പി
*സരസപ്പൻ,മനോഹരൻ,ശിവൻ
*മനോജ് കുമാർ
*വിഷ്ണു

## കണിമഠം കോലമെഴുത്ത് കളരി
പന്തളം രാജാവിൽ നിന്നും മെച്ചർ സ്ഥാനം കിട്ടിയ കോലമെഴുത്ത് കുലപതികൾ നാരങ്ങാനം കണിമഠം എന്ന പുരാതന കുടുംബക്കാരാണ്. ചൊട്ടിനിൽക്കുന്നതിൽ ആശാൻമാരും കണിമഠം കുടുംബക്കാരും കുറിയന്നൂർ ദേശവുമായി അഭേദ്യബന്ധം ഉണ്ട്.

## അവലംബം
*മലയാള മനോരമ ദിനപത്രം
*നാരങ്ങാനം ചരിത്രം (ഗോപു വി നായർ,നാരങ്ങാനം)
*നെല്ലിക്കൽ മുരളീധരൻ ആറന്മുള ചരിത്രം
*ദേശാഭിമാനി ദിനപത്രം
*മാതൃഭൂമി ദിനപത്രം
കല്ലുംതാഴം

കേരളത്തിൽ കൊല്ലം ജില്ലയിലുള്ള ഒരു പ്രദേശമാണ് **കല്ലുംതാഴം**. കൊല്ലം കോർപ്പറേഷനു കീഴിലുള്ള പത്തൊൻപതാമത്തെ വാർഡാണിത്.

## പ്രാധാന്യം
കൊല്ലം കോർപ്പറേഷന്റെ അധികാര പരിധിയിലുള്ള കിളികൊല്ലൂർ സോണിൽ ഉൾപ്പെടുന്ന ഈ പ്രദേശത്താണ് ഇന്ത്യയിൽ ഏറ്റവും കൂടുതൽ കശുവണ്ടി ഫാക്ടറികൾ സ്ഥിതിചെയ്യുന്നത്. കല്ലുംതാഴത്തു വച്ച് കൊല്ലം ബൈപാസും ദേശീയപാത 744-ഉം കൂട്ടിമുട്ടുന്നു. കൊല്ലം നഗരത്തിലെ ഒരു പ്രധാന ജംഗ്ഷൻ കൂടിയാണ് ഈ പ്രദേശം. ഇവിടെ നിന്ന് ഏകദേശം 3 കിലോമീറ്റർ അകലെ വടക്കേവിളയിൽ വലിയ കൂനമ്പായിക്കുളം ശ്രീ ഭദ്രകാളി ക്ഷേത്രം സ്ഥിതിചെയ്യുന്നു. അയത്തിൽ, മേവറം ചന്ദനത്തോപ്പ്, കുണ്ടറ, കടപ്പാക്കട, ചിന്നക്കട എന്നീ പ്രദേശങ്ങളിലേക്ക് എത്തിച്ചേരുവാൻ കല്ലുംതാഴത്തു നിന്ന് ബസ് സർവീസുകളുണ്ട്.

## അവലംബം

## പുറംകണ്ണികൾ

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
ഫിലിപ്പൈൻസിലെ മതം (കോളണിഭരണത്തിനു മുമ്പ്)

കോളണിഭരണത്തിനു മുമ്പുള്ള മതത്തിന്റെ അവസ്ഥയെപ്പറ്റി കൃത്യമായി പറയാനാവില്ല. ആ സമയത്ത് അനിമിസം, ബുദ്ധമതം, ഹിന്ദുമതം എന്നിവ ഫിലിപ്പൈൻ ജനതയെ സ്വാധീനിച്ചിരുന്നതായി തെളിവുണ്ട്. ഖനനഗവേഷണപ്രവർത്തനങ്ങളിൽനിന്നും കണ്ടെടുത്ത ഹിന്ദു-ബുദ്ധ പ്രതിമകൾ ഇക്കാര്യത്തിൽ വെളിച്ചം വീശുന്ന തെളിവുകളാണ്. ആദ്യത്തെ എഴുത്തുതെളിവ് ലഗുണ താമ്രപത്രികയുടെ കണ്ടെത്തലാണ്. ഇത്, സി ഇ 900ൽ എഴുതപ്പെട്ടതാണ് എന്നു കണ്ടെത്തിയിട്ടുണ്ട്. ഇതിൽ കാലഗണനയ്ക്കായി ബുദ്ധിസ്റ്റ്-ഹിന്ദു ചാന്ദ്രകലണ്ടർ ഉപയോഗിച്ചിരിക്കുന്നു. പതിനാലാം നൂറ്റാണ്ടിൽ ഇസ്ലാം മതം ഇവിടെയെത്തിയപ്പോൾ, പഴയ മതങ്ങളെല്ലാം അപ്രത്യക്ഷമായിപ്പോയി. 1521ൽ ഫെർഡിനാന്റ് മഗല്ലൻ ഫിലിപ്പൈൻസിലെത്തിയപ്പോൾ അവിടെ ക്രിസ്തുമതവുമെത്തി. ക്രിസ്തുമതത്തിലെ റോമൻ കാത്തലിക് ധാരയാണിവിടെത്തിയത്. ആ മതം തന്നെ ഭൂരിപക്ഷ മതവുമായി. എന്നിരുന്നാലും, ചില തദ്ദേശീയരായ ജനതകൾ പഴയ അനിമിസമതം തന്നെ തുടർന്നുപോരുന്നുണ്ട്. കാത്തലിക് മതം പിന്തുടരുന്നവർ തന്നെ അവരുടെ പഴയ വിശ്വാസപ്രമാണങ്ങൾ പലതും ഉപേക്ഷിച്ചിട്ടുമില്ല. 

## അനിമിസവും നാടോടിമതവും
Animism ആനിമിസം ആണ് കൊളോണിയൽ കാലത്തിനുമുമ്പ് ഫിലിപ്പൈൻസിൽ ഉണ്ടായിരുന്ന മതം. ഇപ്പോൾ, വിരലിലെണ്ണാവുന്ന തദ്ദേശീയ ജനതമാത്രമാണ് അനിമിസം ആചരിച്ചുവരുന്നത്. ലോകം നല്ലതും ചീത്തതുമായ ദേവതകളെക്കൊണ്ടു നിറഞ്ഞതാണ്. അവരെ വാരാധിച്ചുകൊണ്ട് അവരെ ആദരിക്കണം. ഈ പ്രകൃതിദൈവങ്ങളെ ദേവതകൾ എന്നു പറയുന്നു. ഹിന്ദു ദേവതകളുമായി ഇവയ്ക്കു ബന്ധമുണ്ട്. 

ചിലർ തഗലോങ് പോലുള്ളവർ ബത്താല പോലുള്ള പരമോന്നത ദേവതയേയും അയാളൂടെ സന്താനങ്ങളായ അനേകം ദേവതമാരെയും ആരാധിക്കുന്നു. അദ്ലവ്, മായാരി, താല എന്നിവയാണ് അവരുടെ ദേവതമാർ. വിസായൻ ദേവതകളാണ്, കാൻ-ലോൺ. മറ്റു ചിലർ മരിച്ച പിതാമഹന്മാരെ ആരാധിക്കുന്നു. ആനിമിസ്റ്റിക് ആരാധാനകൾ ഓരോ വംശത്തിലും വ്യത്യസ്ത രീതിയിലാണ്. മാജിക്, മന്ത്രോരോച്ചാരണം,  പ്രാർത്ഥന എന്നിവ ഇത്തരം ആരാധനകളുടെ അടിസ്ഥാനസ്വഭാവമാണ്. ഈ ആരാധനയുടെ പൂജാരിമാർ ആ സമൂഹത്തിൽ അതിയായി ബഹുമാനിക്കപ്പെടുന്നു. ആ പുരോഹിതർ, രോഗശമനം വരുത്താൻ കഴിവുള്ളവർ ആണെന്നും കരുതപ്പെടുന്നു.  അവരെ സമൂഹം ഭയക്കുകയും ബഹുമാനിക്കുകയും ചെയ്യുന്നു. അവരെ രോഗവിമുക്തി നൽകുന്നവർ എന്നും പറഞ്ഞുവരുന്നു. അതുപോലെ വയറ്റാട്ടികൾ, മന്ത്രവാദികൾ, midwives (*hilot*), shamans, witches  (*mangkukulam*), പുരോഹിതരും അല്ലെങ്കിൽ പുരോഹിതമാരും  (*babaylan/katalonan*), ആ സമുദായത്തിന്റെ പരമ്പരാഗതമായ ആത്മീയ ജീവിതം അവിടത്തെ പ്രായമായവർ കല്പിക്കുന്നു. വിസായൻ പ്രദേശത്ത് ഷാമൻ ആനിമിസ്റ്റിക് വിശ്വാസങ്ങളാണു കൂടുതൽ. മന്ത്രവാദകൃത്യങ്ങളിൽ ഇതുപോലെ ചില ആദിവാസിജനതകൾ വിശ്വസിച്ചുവരുന്നു. ഇവർ ഐതിഹ്യപ്രാധാന്യം മാത്രമുള്ള സത്വങ്ങളിൽ അതിയായി വിശ്വസിക്കുന്നുണ്ട്. അശ്വങ് (ചോരകുടിയൻ വവ്വാലുകൾ, ദുവന്തെ (കുള്ളന്മാർ), ബക്കോനാവ ( അതിഭയാനകമായ വലിപ്പമുള്ള കടൽ സർപ്പങ്ങളെന്നീ സാങ്കല്പിക കഥാപത്രങ്ങളിൽ വിശ്വസിക്കുന്നു.

വർഗ്ഗം:ഫിലിപ്പൈൻസ്
വർഗ്ഗം:മതം
ശാദുലി റാത്തീബ്

സൂഫിസത്തിലെ ശാദുലിയ്യ സരണിയിലെ {ത്വരീഖത്ത്} സ്തോത്ര പ്രകീർത്തന അനുഷ്ഠാനമാണ് ശാദുലി റാത്തീബ്. താളാത്മകമായ ഈരടികളാലും {ബൈത്തുകൾ} പ്രതേക താള ഭാവത്തിലുള്ള ചലനങ്ങളാലും (റഖ്സ്) ശ്രദ്ധയാകർഷിക്കുന്ന കർമ്മമാണിത്.  ശാദുലിയ്യ ത്വരീഖത്ത് സ്ഥാപകനായ ഇമാം നൂറുദ്ദീൻ അബുൽ ഹസ്സൻ അലി ശാദുലി റാസി ശിഷ്യന്മാർക്കായി ചിട്ടപ്പെടുത്തി പകർന്നു നൽകിയ സ്തോത്രങ്ങളുടെ കൂട്ടം {ഔറാദ്} ആണ് ഹിസ്ബുൾ ബഹ്ർ , ശാദുലി റാത്തീബ് എന്നിവ. ഇസ്ലാമിക മത പ്രചാരണവുമായി ഈ മാർഗ്ഗത്തിലെ സൂഫികൾ സഞ്ചരിച്ചയിടങ്ങളിലെ ജനസമൂഹങ്ങളിൽ ഇത്തരം അനുഷ്ഠാനങ്ങളും ചിരകാല പ്രതിഷ്ഠ നേടി.
 
## ഇത് കാണുക
* ശാദുലി റാത്തീബ്

## അവലംബം

വർഗ്ഗം:സൂഫിഅനുഷ്‌ഠാനങ്ങൾ
ഗോവയുടെ ചരിത്രം

ഇന്ത്യയിലെ പടിഞ്ഞാറൻ തീരത്തുള്ള ഒരു ചെറിയ സംസ്ഥാനമാണ് ഗോവ. ഒരു ചെറിയ സംസ്ഥാനമാണ് ഗോവയെങ്കിലും ഇന്ത്യൻ ചരിത്രത്തിൽ നിർണ്ണായക സ്ഥാനമാണ് ഗോവയ്ക്കുള്ളത്. ഗോവ ഇന്ത്യയിലെ ഒരു പ്രധാന വാണിജ്യകേന്ദ്രമായിരുന്നു. അതിനാൽ, ആ സ്ഥലം അറിയപ്പെടുന്ന പ്രാചീനചരിത്രം മുതൽ, എന്നും സ്വാധീനമുള്ള സാമ്രാജ്യങ്ങളേയും സമുദ്രസഞ്ചാരികളേയും വണിക്കുകളേയും കച്ചവടക്കാരേയും മതപ്രചാരകരേയും മതപുരോഹിതരേയും ആകർഷിച്ചുവന്നു. ചരിത്രത്തിലുടനീളം, ഗോവ നിരന്തരം മാറ്റങ്ങൾക്കുവിധേയമായി. അതുവഴി, അതിന്റെ അനേകം സാംസ്കാരികവും സാമൂഹ്യ-വാണിജ്യ വികസനത്തിൽ ആഴത്തിലുള്ള അടയാളങ്ങൾ കാഴ്ചവച്ചിട്ടുണ്ട്.

## ഐതിഹ്യപരമായ അതിന്റെ ഉത്ഭവം

വർഗ്ഗം:ഗോവയുടെ ചരിത്രം
വർഗ്ഗം:ഇന്ത്യാചരിത്രം
വർഗ്ഗം:ഇന്ത്യയിലെ പട്ടണങ്ങൾ
വർഗ്ഗം:ചരിത്രം